ANAK MAUT TERTEMBAK - AR BADUL REDA & TERIMA UJIAN ALLAH

Takziah kami ucapkan kepada pelawak dan pelakon veteran AR Badul atas pemergian anaknya, Mejar Mohd Zahir Armaya, 36, yang telah menghembuskan nafas terakhirnya di Hospital Queen Elizabeth Kota Kinabalu , Sabah, pada pukul 9.20 pagi tadi.

Menurut berita yang viral menerusi aplikasi WhatsApp, Allahyarham dikejarkan ke hospital selepas tertembak ketika melakukan demonstrasi sempena pelancaran Divisyen Kelima Infantri Malaysia dan Briged ke-13 Infantri Malaysia di Kem Lok Kawi, Kota Kinabalu, Sabah.

Menerusi mesej tular tersebut juga meminta semua unit di bawah naungan 21 Grup Gerak Khas Komando (GGK) menurunkan bendera separuh tiang. Allahyarham merupakan anggota yang berpengalaman dalam melakukan demonstrasi keupayaan dan video demontrasi tersebut pernah tular di media sosial sebelum ini.

Ibu saudara Allahyarham Mejar Zahir, Hajjah AR Romsia ketika dihubungi mengesahkan perkara tersebut: "Maaf, saya baru mendapat khabar duka ini. Semoga Allahyarham anak saudara saya ditempatkan di kalangan orang-orang beriman.

"Masih terkejut dengan berita ini dan tidak boleh nak komen banyak. Cuma saya kesal apabila video ketika insiden tular. Harap semua dapat hentikan penularan video, jagalah hati keluarga Allahyarham dan kami semua," katanya.

Allahyarham Mejar Mohd. Zahir yang telah berkeluarga merupakan pegawai di pasukan 11 Rejimen Gerak Khas. Jenazah dijangka akan dibawa ke Masjid As-Salam, Kem Lok Kawi, Kota Kinabalu, Sabah dan akan disolatkan di masjid yang sama.

Sementara itu, AR Badul atau nama sebenarnya Armaya Aman Ramlie, 70, ketika dihubungi berkata, dia mengetahui kejadian menimpa anaknya itu sekitar jam 11 pagi hari ini: "Saya reda dan terima ujian Allah ini. Apa yang berlaku kepada arwah adalah dia tertembak ketika menjalankan latihan pagi tadi. Baju kalis peluru yang dipakainya tidak mampu menahan tembakan itu dan ia sangat menyedihkan".

Badul berkata, dia faham dengan tugas anggota komando yang berdepan risiko nyawa tetapi insiden kematian Mohd Zahir terjadi ketika dia sedang menjalani latihan. Badul memiliki enam anak dan Mohd Zahir adalah anak sulung daripada dua beradik hasil perkahwinan dengan isteri ketiganya yang berasal dari Sabah. Mohd Zahir meninggalkan seorang balu dan seorang anak termasuk dua anak daripada perkahwinan terdahulunya.

www.myartis.com / Sumber: Astro Gempak & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REZEKI BERGANDA - MENANG MLS2, AZMI SAAT UMUM ISTERI HAMIL SETELAH 10 TAHUN

"Saya rasa tahun ini tahun saya," itulah kata-kata penyanyi Azmi Saat yang meluahkan rasa syukur apabila memaklumkan isterinya kini sedang hamil empat bulan anak sulung setelah 10 tahun mendirikan rumah tangga.

Berita gembira tersebut dikongsikan Azmi selepas kumpulannya Heart dinobatkan sebagai juara Muzikal Lawak Superstar musim ke-2 (MLS2) sekali gus membawa pulang hadiah utama berjumlah RM150,000 berserta trofi.

Jelas Azmi yang juga merupakan vokalis bagi kumpulan Caliph Busker, dia sebelum ini belum pernah menceritakan hal ini kepada sesiapa pun termasuklah anggota kumpulannya, Danial dan juga Ezad Lazim kerana merasakan semuanya masih terlalu awal.

Bagaimanapun, sehari sebelum pentas akhir berlangsung, isterinya dikhabarkan telah dikejarkan ke hospital akibat mengalami gangguan pernafasan. Lantaran itu, Azmi memutuskan untuk menceritakan perkara tersebut kepada dua sahabatnya itu sewaktu sedang menunggu di hospital.

Klik untuk gambar besar

"Sebenarnya saya dah tahu sejak dua bulan lepas. Tapi saya tak bagi tahu sesiapa sebab masih awal lagi. Kandungannya sekarang dah masuk empat bulan. Danial dan Abang Ezad pun tak tahu pasal ni.

"Bila malam tadi (khamis) kami buat latihan, tiba-tiba manager saya datang kata ada kecemasan. Isteri saya masuk hospital. Saya terpaksa tinggalkan PICC. Pada mulanya kami rancang untuk buat latihan di rumah Danial tapi saya tak berkesempatan sedangkan hari ini final," jelasnya.

Dalam pada itu, Azmi turut meluahkan rasa terharu dengan semangat setia kawan yang ditunjukkan oleh Azmi dan Ezad yang sanggup menemaninya walaupun terpaksa meninggalkan sesi latihan.

"Rupanya isteri saya mengalami sesak nafas. Dia memang ada asma. Paling menyentuh hati saya bila Abang Ezad dengan Danial tunggu saya di hospital.

"Saya amat terharu semangat setia kawan yang ditunjukkan oleh mereka. Dua jam mereka tunggu. Ketika itu baru saya bagitahu pada Ezad dan Danial. Mungkin pada ketika itu isteri saya penat sebab tu terjadinya sesak nafas," ujarnya lagi.

Penyanyi lagu 'Tulus' itu berkata sedemikian sewaktu ditemui ketika sidang media MLS2 yang berlangsung di Putrajaya International Convention Center (PICC) pada Jumaat.

Ditanya mengenai perasaanya setelah mengetahui mengenai perkhabaran tersebut, Azmi mendedah dia kini harus bersiap sedia dari segi mental memandangkan dia dan isteri sudah selesa berdua hampir 10 tahun.

"Pada awalnya perasaan saya biasa sahaja. Mungkin lebih kepada memikirkan persediaan hidup baru. 10 tahun bagi saya dah agak lama. Saya sebenarnya dah reda untuk enjoy hidup berdua. Jadi kami memang tak fikirkan pasal anak.

"Sebenarnya isteri saya dah pernah mengandung dua tahun lepas sewaktu tahun ke lapan kami berkahwin. Ketika itu memang kami pergi buat rawatan. Tapi tak sampai dua bulan dia gugur. Ketika itu adalah rasa sedih. Tapi sekarang ini saya gembira. Tak sangka Allah bagi juga rezeki," akhirinya.

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - BULAN MADU FARID KAMIL & DIANA

Gambar menarik pasangan Diana Danielle dan Farid Kamil berbulan madu di Istanbul, Turki, beberapa hari lalu. Walaupun pada mulanya mereka merancang untuk mengerjakan umrah, namun ia terpaksa ditunda gara-gara kesukaran mendapatkan visa ke Tanah Suci.

"Sebab itu, kami akan pergi bulan madu ke Istanbul dulu dan selepas itu mungkin terus ke Mekah," ujar Diana sebelum ini.

Klik untuk imej besar...


BILA JAMAL ABDILLAH BERAMAL...

Bak kata orang, tangan kanan memberi... sorokkan tangan kiri... Demikianlah halnya dengan penyanyi tersohor Jamal Abdillah,52, yang menyumbang satu lori panjang beras kepada fakir miskin, anak yatim dan ibu tunggal di Perak.
 Menurut Jamal, sumbangan 1,520 kampit beras bernilai RM20,000 itu bertujuan untuk membantu golongan terbabit menyambut Aidilfitri yang bakal tiba.
 “Saya bersyukur menerima rahmat dan hidayah oleh Allah untuk menghadapi kehidupan yang penuh pancaroba ini dan diberi anugerah untuk memperoleh rezeki.
 “Saya pulangkan semula sebahagian daripada rezeki itu kepada golongan memerlukan. Saya niat untuk sedekah pahalanya kepada roh arwah ayah dan ibu saya,” katanya dipetik sebagai berkata.


BEZA AGAMA BUKAN PENGHALANG - JEJAKA SIKH PILIHAN EINA AZMAN

"Awal perkenalan kami biasa-biasa saja dan ia bukanlah cinta pandang pertama," itulah luahan pelakon Eina Azman, 19, yang mendedahkan bakal berkahwin tidak lama lagi.

Apa yang menarik, dia bakal bernikah dengan seorang jejaka berbangsa Sikh bernama Datuk Paduka Gurmet Singh, 35. Kata Eina, perbezaan agama dan jarak usia tidak menjadi penghalang cinta mereka.

"Dia seorang lelaki yang bertanggungjawab, matang dan suka menasihati saya. Semua itu telah membuatkan perasaan sayang dan cinta hadir secara perlahan-lahan.

"Situasi yang amat berbeza apabila saya berkawan dengan orang muda yang banyak berangan-angan. Kedua-dua belah keluarga juga merestui hubungan kami," ujar Eina dipetik sebagai berkata.

Tambah pelakon itu, selain dirinya... ibunya turut membantu teman lelakinya memahami ajaran Islam.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


HIDAP BARAH USUS TAHAP 4 - PAK LAH CECUPAK BERSYUKUR PENDERITAAN DAPAT PERHATIAN

Menghidap penyakit barah usus tahap empat, pelawak dan pelakon Pak Lah Cecupak mengakui bersyukur apabila penderitaan ditanggung mendapat perhatian ramai pihak.

Menerusi akaun media sosialnya, Pak Lah atau nama sebenarnya Nur Affendi Nurdin yang kini dirawat di Hospital Sultanah Nur Zahirah, Kuala Terengganu, merakamkan ucapan terima kasih kepada mereka yang terbabit membantunya.

"Assalamualaikum saya tujukan khas kepada seluruh rakyat Malaysia yang disayangi, keluarga, adik-beradik, saudara-mara, sahabat handai, kawan jauh dekat, rakan seni yang dihormati, Persatuan Yayasan Kebajikan Artis Tanahair, Persatuan Seniman dan Music Author Copyright Protection (MACP).

"Di sini dengan penuh perasaan ikhlas saya ingin melahirkan rasa kesyukuran diatas keprihatinan bantuan daripada seluruh rakyat Malaysia yang tidak henti-henti menghulurkan sumbangan demi meringankan beban kos perubatan saya yang mengalami kanser usus tahap empat.

"Semoga Allah merahmati kita semua serta sentiasa diberi kesihatan yang sempurna, ceria diberkati dan dilimpahi rezeki selalu. Amin ya Allah," tulisnya.

Selain menyanyi dan berlawak, Pak Lah juga aktif mencipta lagu serta menulis lirik untuk lagu tradisional dan lagu rakyat dalam loghat Perak.

Antara lagu popularnya ialah Joget Toleh  Menoleh nyanyian kumpulan Senario. Pak Lah yang berasal dari Perak kini kehilangan sumber pendapatan akibat penyakit yang dideritainya.

Dia sudah menjalani pembedahan dan kini dijaga oleh isterinya yang tidak bekerja bagi memberikan tumpuan menjaganya, selain mencari pekerjaan yang sesuai.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 FOTO - SUASANA PERSANDINGAN EYRA HAZALI & SUAMI

Pelakon Eyra Hazali dan suaminya, Muhammad Haziq Nadzli baru-baru ini telah diraikan dalam satu majlis persandingan yang berlangsung dengan gilang gemilang di Glam Hall Damansara Perdana.

Sebelum ini iaitu pada 1 November lalu, pelakon drama bersiri 'Puteri Yang Ditukar' ini selamat menjadi isteri kepada penjaga gol kebangsaan itu dengan hanya sekali lafaz kira-kira jam 9.35.

Eyra atau nama penuhnya, Hazirah Qasdina Hazali, dinikahkan oleh bapanya sendiri iaitu Hazali Ramli, dengan disaksikan Abdul Jamel Jaafar, selaku Pendaftar Bahagian Perkahwinan & Pembangunan Keluarga Jabatan Agama Islam Wilayah Persekutuan, di Masjid As-Syakirin KLCC.

Dalam majlis akad nikah tersebut, pengantin lelaki menyerahkan mas kahwin sejumlah RM3,001 bersama sembilan dulang hantaran berbalas 11.

Klik untuk gambar besar

www.myartis.com / Sumber: Hlive, Instagram @pinkazwan, @cstproduction, @puteriaishahofficial, @_inaijari_ & @officialriax

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - RAGAM FAIZAL & BABY

Faizal Ismail (FBI), masih mempunyai masa melayani babynya walaupun sibuk dengan tugas harian sebagai deejay radio. Cayalah Faizal..!

Untuk info, anak ketiga Faizal ini diberi nama Khalish dan menjadi pengubat duka kerana Faizal pernah kehilangan anak (meninggal dunia) beberapa tahun lalu. Sesuatu yang menarik mengenai Khalish, bayi ini lahir pada tarikh cukup cantik iaitu 11.11.11.

Klik untuk imej besar...


SELEPAS DRAMA, KINI 'JUVANA THE MOVIE'

Setelah popular dikalangan penonton, drama rantaian Juvana yang pernah ditayangkan di TV3 akan difilemkan pula. Jika sebelum ini ia dilakonkan oleh Zahiril Adzim, Johan As'ari, Bront Palarae, Beto Kusyairy, Izreen Azminda dan beberapa pelakon lain, namun untuk filem ia mungkin berlainan.

Ia berdasarkan produksi filem yang mahu mencari pelakon lain bagi membintangi filem tersebut untuk lakonan yang lebih segar.

Malah populariti yang dicapai oleh pelakon terdahulu tidak menjanjikan mereka mempunyai ruang mudah dalam filem yang bertajuk 'Juvana The Movie' itu.

Salah satu adegan Drama Juvana
Klik untuk imej besar...

Bagaimanapun, pengarah drama Juvana sebelum ini iaitu Faisal Ishak telah diberi kepercayaan sekali lagi untuk mengarahkan filem tersebut. Untuk info, corak cerita versi filem akan berkisar selepas kejadian rusuhan di Sekolah Wira Bakti dan sebelum penghuninya mencapai kejayaan.

Persoalannya sekarang, siapakah yang akan menerajui Juvana The Movie sebagai pelakon utama? Mungkinkah pelakon baru yang masih segar atau pelakon lama yang mempunyai pengalaman melakonkan watak 'botak'?

Apa-apapun... kita tunggu keputusannya nanti selepas pihak produksi terbabit selesai menjalankan ujibakat sekitar Mutiara Damansara, Petaling Jaya, Selangor pada hari ini dan esok (23 dan 24 Nov). Kerana harapan kita sebagai penonton, moga filem yang bakal dicanangkan itu nanti akan lebih hebat berbanding dramanya yang baru-baru ini menjulang anugerah 'Drama Rantaian Terbaik' Anugerah Skrin 2011.

Pelakon Juvana - masing-masing telah mengecapi populariti...


SELAMAT TUNAI HAJI - NELYDIA KINI BERGELAR HAJAH, SUAMI DIPUJI BIMBING ISTERI KE JALAN SYURGA

"Kenangan kami pada Hari Wuquf dibumi Arafah 🤍 Syurgaku.. terlalu banyak usaha, pengorbanan dan besar pelaburan mu utk kita menjadi tetamu Allah. Niat dan keikhlasan mu utk kejalan Allah sangat ku kagumi.

"Dia tidak berkira-kira utk memberi yang terbaik demi jalan Allah. Dia juga menjagaku dgn penuh hormat dan kasih sayang. Dia lah sebaik-baik rezeki buat ku dari yang Maha Agung. Moga Allah satukan hati kami hingga ke syurgaNya.

"Terima kasih ya Allah atas peluang ini, jadikan kami tetamu Mu lagi, dan jemputlah mereka juga yang sudah lama menantikan undangan Mu. Aamin YRA 🤍," tulis pelakon Nelydia Senrose yang meluahkan rasa syukur atas keikhlasan serta pengorbanan suaminya, Mohd Hafez Halimi dalam memimpin ke jalan Allah.

Klik untuk gambar besar

Dalam entri berkenaan, Nelydia yang selamat menjalani ibadah haji itu turut berkongsikan beberapa keping gambar kenangan ketika mengerjakan ibadah haji, wukuf di tanah Arafah.

Perkongsian Nelydia itu mendapat pelbagai reaksi daripada netizen suami pelakon itu yang membimbing Nelydia ke arah kebaikan. Malah, ramai yang mendoakan pasangan itu kekal bahagia hingga ke syurga serta segera dikurniakan zuriat yang soleh dan solehah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEPARUH SEDAR - LAGU TERKINI JIPIE PESAWAT

Bersempena menyambut ketibaan Hari Raya Aidiladha, vokalis dari band PESAWAT iaitu Jipie, telah melancarkan sebuah projek solo dengan lagu berjudul ‘Separuh sedar’.

Berbeza dengan muzik PESAWAT sendiri, lagu ‘Separuh sedar’ merupakan lagu yang berkonsepkan kerohanian. Ia adalah lagu sepenuhnya hasil nukilan Jipie sendiri dan ia sudah mula diputarkan di corong-corong radio dewasa ini.

Klik untuk imej besar...

‘Separuh sedar’ juga merupakan lagu tema bagi telefilem ‘Aku bukan Haji’ lakonan Ashraf Muslim, Fauziah Nawi, Wan Hanafisu, Nadia Syahera, Daeng Farhan dan Tarmizi Abdullah arahan Mohd Yeop Hitler yang bakal ditayangkan di TV Al-Hijrah pada 9.00 malam esok ( 26 Oktober  2012).

‘Aku bukan Haji’, sebuah telefiem yang memperlihatkan kemunculan semula Ashraf Muslim setelah dua tahun menyepi dari dunia lakonan. Ia diterbitkan oleh Al-Hidayah Productions. ‘Aku bukan Haji’ mengisahkan tentang Muaz yang malu apabila digelar ‘Haji’ apatah lagi dia belum pernah mengerjakan ibadah haji. Gelaran itu menyebabkan dia terkenang dosa lampau yang pernah dilakukannya.

Saksikan lirik video ‘Separuh sedar’ di http://youtu.be/aEXfdbipPg8

Dengarkan lagu ‘Separuh sedar’ di http://soundcloud.com/jipiemusic/separuhsedar


DIKECAM 'KARDASHIAN KELANTAN', TERBURU-BURU BERNIQAD - NEELOFA DAH LALI

Pelakon, pengacara dan usahawan Noor Neelofa telah dilabel 'Kardashian Kelantan' gara-gara gaya berniqab nampak dahi yang dimuat naik di laman Instgram miliknya baru-baru ini. Neelofa bagaimanapun tidak hairan dengan kecaman netizen.

Tidak cukup itu, keputusannya berniqab, Oktober lalu, didakwa diambil terburu-buru kerana menjalin hubungan dengan pendakwah bebas, Pencetus Umaah (PU) Riz atau nama sebenarnya Haris Ismail yang juga tunangnya.

Lebih sedekad mengabdikan diri dalam dunia seni, Neelofa atau nama penuhnya, Noor Neelofa Mohd Noor menganggap dirinya sudah kalis kecaman termasuk yang dilemparkan terhadap keluarganya.

"Kecaman sudah sinonim dengan diri saya. Selama 10 tahun saya berdepan dengan pelbagai tohmahan namun, tidak memberi kesan kepada saya. Orang hendak labelkan saya 'Kardashian' atau apa sahaja... Ia tidak memberi kesan kepada kami.

"Alhamdulillah, keluarga saya juga tidak fokus terhadap kecaman dan kata-kata orang. Sebagai 'public figure', saya banyak menasihati dan memberi pendapat kepada keluarga bagaimana berdepan tohmahan. Ternyata mereka sudah dapat menyesuaikan diri dan faham," katanya.

Klik untuk gambar besar

Mengenai pemakaian niqab yang dipersoalkan apabila dikatakan semakin berani mendedahkan bahagian dahi dengan memakai tudung jenis bawal, ini jawab Neelofa:

"Saya akan pakai apa yang saya rasa selesa. Jika hari ini, saya rasa hendak berniqab, saya akan pakai. Kalau esoknya, saya rasa hendak berpurdah, itu hak saya. Saya tidak terkesan atau perlu mengikut kehendak netizen. Mungkin kerana sudah semakin matang dan lama dalam industri, saya lebih tenang berdepan apa saja tohmahan," ujarnya.

Neelofa bagaimanapun mengaku kecaman diterimanya dahulu lebih teruk berbanding sekarang: "Sekarang, orang hendak kata apa, biarlah... Saya lebih tenang kerana tahu bagaimana hendak menangani emosi dan mental," katanya.

Dalam perkembangan lain, Neelofa terharu menerima banyak tawaran mengendalikan program televisyen (TV) pada waktu perdana, biarpun kini tampil dengan imej berniqab.

Neelofa tidak sangka imej baharunya mendapat reaksi positif stesen TV. Namun, Neelofa terpaksa menimbangkannya kerana enggan muncul di TV tanpa pengisian kukuh.

"Banyak tawaran yang saya terima untuk mengendalikan program TV. Saya terkejut kerana wanita berniqab seperti saya ditawarkan mengendalikan program untuk stesen premium pada waktu perdana.

"Sepatutnya, komitmen saya pada November dan Disember lalu. Namun, keadaan tidak mengizinkan kerana ada beberapa perkara perlu diselesaikan.

"Jika bersedia menerima tawaran itu, saya tidak mahu pergi kosong. Sebaliknya, biarlah saya fokus kepada pengisian dan menimba ilmu terlebih dulu," tuturnya.

Ditanya mengenai pembabitannya dalam dunia hiburan, Neelofa menjelaskan, buat sementara waktu, dia mahu menghentikan aktiviti seni dan tidak terfikir untuk kembali berlakon.

www.myartis.com / Sumber & foto: Berita Harian & Instagram Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMINAT RAYU ZUL PUJUK ABBY

Buang yang keruh ambil yang jernih!

Begitulah serba sedikit rayuan daripada peminat Zul atau nama sebenarnya Zulkifli Ariffin memohon agar pelakon itu memujuk kembali Abby Abadi yang sedang berduka. Kata segelintirnya, mereka amat sedih melihat hubungan yang terjalin mesra sejak sekian lama itu 'terputus' begitu sahaja di tengah jalan.

"Zul dah break dengan abby.... takde jodoh... kasihan abby, baca kat blog abby, zul macam tak nampak je abby ada kat sisi dia selama ni.... orang dah popular, lupa la semuanyer... sabar abby yek... ada yang lebih baik dari zul... saya pun nak unlike dah page zul nih," ujar seorang rakan facebook Zul dipetik sebagai berkata.

"Please pujuk Abby Abadi.. please.. please...!!!" Rayu seorang peminat lain yang simpati terhadap Abby.

Rayuan peminat - klik untuk imej besar...

Zul sambut hari jadi sendirian tanpa Abby...

Melihat perkembangan tersebut, dapatlah difahami bahawa ramai yang mahu melihat cinta antara Zul dan Abby bertaut kembali. Selain simpati dengan nasib Abby yang 'kehilangan' suami, mereka juga simpati dengan cinta kali keduanya yang turut musnah.

Bagaimanapun, inilah yang dikatakan takdir. Kerana jodoh dan pertemuan itu sebenarnya sudah ditakdirkan oleh Allah SWT sejak azali lagi. Sebagai manusia yang lemah, kita seharusnya menadah tangan memohon doa agar Allah memberikan kehidupan yang lebih baik dikemudian hari.


NOURUL KONGSI PENGALAMAN PERNAH BUANG RAHIM KERANA KETUMBUHAN

Menerusi muat naik di laman Instagram, penyanyi Nourul Depp telah berkongsi pengalaman mengenai prosedur menjalani pembedahan pembuangan rahim. Ujar Nourul, perkongsian itu dibuat sebagai rasa tanggungjawab sebagai seorang wanita dalam memberi kesedaran kepada umum mengenai betapa pentingnya pencegahan terhadap sebarang ketumbuhan pada tubuh badan.

Tambahnya lagi, dia berasa bersyukur kerana ketumbuhan pada rahimnya itu diketahui pada peringkat awal dan dapat mengambil langkah berjaga-jaga untuk menyelamatkan nyawanya. Meskipun sudah setahun menjalani prosedur pembuangan rahim itu, Nourul memaklumkan sebarang ketumbuhan yang ada pada tubuh badan harus diperiksa oleh doktor bertauliah.

"Saya mahu memberitahu semua orang yang kalau ada benda yang perlu dibuang, buanglah. Jangan simpan. Benda ketumbuhan seperti itu akan membawa kepada yang tidak baik. Menerusi gambar organ yang saya muat naik, ada beberapa nodul kelihatan. Selepas doktor periksa, tiada sebarang ketumbuhan yang boleh akibatkan kanser. Alhamdulillah dapat kesan pada peringkat yang sangat awal. Apa pun kita kena jaga diri," katanya.

Dalam pada itu, Nourul turut menitipkan pesanan kepada mereka di luar sana terutamanya wanita agar sentiasa berhati-hati dan peka dengan sebarang kelainan pada kesihatan diri masing-masing. Maklum Nourul lagi, disebabkan pengesanan dilakukan pada peringkat awal, organ ovari miliknya tidak perlu dibuang dan memesan agar tidak perlu sedih jika seseorang itu perlu membuang rahim kerana masih diberi peluang untuk menikmati hidup.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOURUL DEPP PULA POSITIF C0V1D SELEPAS SUAMI SEMBUH

"Jangan pisahkan.... aku dan diaaaaaaa 🤪. Ambik giliran namanya. Asalkan jangan anak anak. Anak anak semua negative. Alhamdulillah. Kami punn negative pcr test dan juga antigen. Cuma kemarin demam sungguh. Pagi ni antigen positive. So precautions: kuarantin," itulah kata penyanyi yang kini menetap di Bali, Indonesia, Nourul Depp, 44, memaklumkan selepas suaminya, Eric Depp bebas C0V1D, dia pula yang dijangkiti virus tersebut.

Nourul berkata dia kini sudah pun mengasingkan diri dan sedang menjalani tempoh kuarantin di kediaman mereka di sana. Bagaimanapun menurut Nourul dia tidak mengalami gejala yang teruk, hanya demam dan suhu badan meningkat 38 darjah selsius pada Sabtu lalu.

Tambah Nourul atau nama sebenarnya, Nurul Huda Abdul Wahab lagi, dia bersyukur kerana tiga anaknya tidak dijangkiti virus tersebut selepas melakukan ujian kendiri.

Klik untuk gambar besar

"Hujan dari 4am. Lebat sungguh. Semoga membersih alam semesta ini sebersihnya dari wabak yang tiada penghujung ini. Memang kami letih pun. Handle anak anak seminggu lalu. Kami dah 11 tahun tak demam: KISAH BENAR. last demam 2012. Dan demam yang kami rasa kemarin dah pernah kami rasa 24 tahun yang lalu.

"Sampai masuk hospital pantai. Doktor bagi IV antibiotic namanya CYPROBAY. Ingat sampai la ni. 3 hari dengan antibiotic tu. Semua doktor tau la antibiotic ni. Mahai gila! So viral fever atau demam virus ni memang sakit badan. Kemarin kami rasa sakit hanya 30-40% dari sakit 24 tahun lepas yang kami dah kena.

"So, kalau kata virus ni hanya la ni ja, kami tak percaya. Dah wujud lama dah aih. Cuma la ni dihebohkan dengan secara meluas. Virus infection kalau kuat memang bawak mati kalau imun kita tak kuat atau kita dah ada organ yang dah tak kuat. So, Allah nak bagi pengajaran lagi kat kami nak suruh kahi dan alami. Masa akan datang, boleh bantu orang lain pulak. InsyaAllah.

"Ada ja sebabnya. Alhamdulillah kami alami sekarang. Semoga imuniti badan lebih kuat. SPO : 99 - Temperature: 37.4 (low grade fever). InsyaAllah will be fine. Terima kasih yang mendoakan 🙏🏻❤.

"Yang baru tested positive: Be strong together. Kita dipilih untuk menjadi lebih kuat. MasyaAllah tabarakallah. We are special! 😅 #test #lifetest #bepositive #inmind #mentalawareness," tulis Nourul lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERAT NAIK MENDADAK - DYNAS MOKTHAR BAKAL SAMBUT ANAK KETIGA 18 MEI INI

Dijangka melahirkan seorang putera pada 18 Mei ini, pelakon Dynas Mokhtar atau nama sebenarnya Wan Intan Edrinas Wan Mokhtar berkata, beratnya kini sudah mencecah 80 kilogram dan berbeza dengan kehamilan terdahulu kerana berat badannya naik mendadak sejak mengandungkan anak ketiga.

"Boleh dikatakan, inilah jumlah berat paling tinggi pernah saya catat, berbanding ketika mengandungkan Qaish dan Khyra dahulu. Rasanya, memang saya perlu bekerja keras untuk menurunkan berat badan selepas melahirkan anak ketiga nanti.

"Kebetulan selepas habis berpantang, saya perlu memasuki set penggambaran drama, KL Gangster Underworld, untuk siaran iflix," katanya yang bakal memegang watak jahat, Madam Wong, dalam naskhah terbabit.

Klik untuk gambar besar

Dynas berkahwin dengan ahli perniagaan, Mohamad Shazrik Che Mohd Din, 37, pada April tahun lalu. Ia adalah perkahwinan kedua buat pelakon terbabit. Menerusi perkahwinan pertama dengan Mohd Hafizy Hafiz (2008-2014), Dynas dikurniakan sepasang cahaya mata, Khyra Khalyssa, 9, dan Mohamed Haqaish, 6.

Berikutan keadaannya yang sarat itu juga Dynas kini kurang pasti akan dapat menyertai teman baiknya menjayakan program amal The Celepets, pada bulan mulia ini. Dalam perkembangan lain, Dynas meluahkan keterujaan kerana bakal membuka kafe butik di Shah Alam.

"Kalau masih kuat, saya pasti menggagahkan diri untuk bersama-sama teman lain seperti Sazzy Falak, Aishah Sinclair, Daphne Iking, Yasmin Hani, Serena C dan Atilia untuk acara itu. Saban tahun, kami adakan acara amal berkenaan bagi membantu mereka yang memerlukan.

"Tambah pula kali ini, genap 10 tahun penubuhan The Celepets," ujarnya yang mengalu-alukan sokongan ramai dalam menjayakan misi amal terbabit, dengan merujuk laman Instagramnya dan teman yang lain.

Dalam perkembangan lain, Dynas meluahkan keterujaan kerana bakal membuka kafe butik di Shah Alam: "Insya-Allah, ia akan mula beroperasi selepas hari raya ini. Kafe terbabit akan menyediakan hidangan campuran Melayu, selain menjual pakaian lelaki, wanita, kanak-kanak dan ibu mengandung".

www.myartis.com / Sumber & foto: Berita Harian & Instagram Dynas Mokthar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO - RAQIB AF9  MUNCUL DENGAN 'BINTANG SYURGA'

Pada awal Oktober lalu, bintang kelahiran program realiti Akademi Fantasia musim ke 9 yang
terkenal dengan lagu Luahan Rasa, Raqib Majid muncul dengan single hit terbarunya Bintang Syurga.

Untuk single terbaru ini, Raqib Majid telah bekerjasama dengan kumpulan nasyid remaja
popular tanahair, UNIC. Ia adalah projek khas (CSR) bagi mengisi Tabung Kemanusiaan Mesir, Palestin, Syria & Rohingya.

Setelah menyepi selama 2 tahun, ini merupakan comeback dan laluan untuk memperkenalkan
Raqib Majid yang kini sah bergelar artis di bawah label UNIC Records dan diuruskan oleh
UNICDOTMY Pro Sdn Bhd.

Dalam kesibukan mempromosikan Bintang Syurga di media cetak juga elektronik, pemuda
berusia 23 tahun ini juga sibuk memenuhi jemputan persembahan nyanyian juga tilawah Al-
Quran.

Album Bintang Syurga mempunyai 4 track iaitu Bintang Syurga, Narration, Qunut
Nazilah & Instrumental. Bintang Syurga ini sudah boleh didapati secara online di
www.unicmyshop.com, iTunes & Amazon.com.

Secara umumnya, Bintang Syurga merupakan lagu yang dicipta oleh Bazli UNIC dan lirik oleh Ustaz Pahrol Mohd Juoi dan diterbitkan oleh syarikat rakaman, UNIC Records. Muzik video Bintang Syurga akan dipertontonkan secara rasmi pada 1 November 2013

Artikel ini disediakan oleh: UNICDOTMY PRO SDN BHD


NABIL MUATNAIK FOTO SUAP PISANG DEKAT AYDA JEBAT - INI RESPON NETIZEN

Semua mengetahui mengenai hubungan cinta antara Nabil Mahir dan penyanyi Ayda Jebat selepas mereka mengakui sedang menjalin hubungan istimewa pada November tahun lalu. Nabil yang merupakan pelakon dan pengacara itu memuatnaik sekeping foto di laman Instagram yang memaparkan dirinya sedang menyuap buah pisang kepada kekasih hatinya.

Di ruangan kapsyen, Nabil memberitahu, dia bertindak demikian kerana Ayda seorang yang susah untuk makan buah-buahan: "Sumbat je sebab susah sangat nak makan buah. Sapa tak suka makan buah gak?," tulisnya di ruangan kapsyen.

Bagaimanapun, perkongsian foto itu kemudian mengundang pelbagai respons dalam kalangan netizen yang menyifatkan tindakan Nabil itu seolah-olah cuba menarik perhatian ramai. Ini kerana, 'pisang' mempunyai maksud tersirat yang sering dikaitkan sebagai simbol organ seksual dalam kalangan masyarakat kita.

Klik untuk gambar besar

"Kenapa aku tiba-tiba terfikir benda yang pelik sekarang. - "I hate my mind! - "Ibarat dia hisap sesuatu. - "Lain macam kuning eh! - "Tak ada buah lain ke kau nak sumbat, cuba buah tembikai ke. - "Apakah maksudnya ni main sumbat pisang tak elok nanti ada otak lain fikir yang bukan-bukan bila tengok gambar ni," tulis sebahagian netizen.

Bagaimanapun, pada masa sama, ada juga yang memuji tindakan Nabil yang disifatkan romantik dan manja: "Semoga Ayda dan Nabil disatukan. Insya-Allah sweetnya awak berdua Nabil untung tau dapat Ayda orangnya cantik. Nabil jangan lama-laman, nanti dia diambil orang," komen salah seorang pengikutnya.

www.myartis.com / Sumber & foto: Astro Gempak, Instagram Nabil Mahir & Ayda Jebat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BERSIHKAN NAMA SAYA" - PUTRA AMARIS BERI DSV TEMPOH

"Setakat ini, saya bersyukur kerana isteri dan keluarga memahami apa yang berlaku. Saya boleh bersabar namun jangan sesekali menguji kesabaran saya. Kalau ikutkan saya tidak mahu mengulas isu ini namun ia melibatkan maruah diri dan keluarga dan sebab itu dia harus bersihkan nama saya. Jujurnya saya tertekan dengan apa yang berlaku, lebih-lebih lagi apabila nama saya turut terpalit dengan isu besar ini.

"Saya tidak mahu bergaduh namun kenyataan dia, susah untuk digambarkan. Saya mahu bersihkan nama kepada umum. Isu ini sangat besar kerana melibatkan VVIP, kerajaan dan kerabat. Jika tidak saya akan ambil tindakan. Saya sudah merujuk kepada pihak polis dan mereka mengesahkan kenyataannya berunsur ugutan. Saya mahu dia bersihkan nama saya daripada isu ini," demikian kata pelakon Putra Amaris yang mengakui tertekan apabila namanya terpalit dengan isu besar sehingga menjejaskan kerjaya dan keluarga.

Enggan mengulas lanjut kontroversi yang melanda, namun pelakon ini memohon agar usahawan komestik, Datuk Seri Vida (DSV) tampil memberi penjelasan sekaligus membersihkan namanya kepada mangsa terlibat. Amaris menjelaskan dia telah menemui pihak polis meminta khidmat nasihat atas alasan keselamatan dan memberi tempoh dengan kadar segera kepada Datuk Seri Vida sebelum tindakan diambil.

Klik untuk gambar besar

Ulas Amaris atau nama sebenarnya Amran Ismail lagi, dia difahamkan oleh penyanyi 'I Am Me' itu, isu ini telah diselesaikan, namun menerima respon berbeza daripada mangsa: "Saya mohon lagi sekali supaya dia bersihkan nama saya. Dia faham apa yang saya maksudkan. Lebih elok sekiranya diselesaikan segera.

"Mengikut kenyataan dia sebelum ini, isu ini telah diselesaikan dengan pihak terbabit. Namun apabila saya hubungi mereka yang terlibat, isu ini belum selesai. Nasihat saya, minta selesaikan dengan segera sebelum tindakan diambil," jelasnya yang kini sedang giat mempromosi kuih tat Amaris Mytart dan wangian Francesc Fragrance.

Amaris turut mengambil kesempatan menjelaskan dia tidak pernah menjadi sebahagian warga kerja Datuk Vida, sebaliknya hanya membantu atas kapasiti sahabat. Dia turut terkilan apabila Datuk Seri Vida mengungkapkan kata-kata "saya nak sepak awak pun boleh" ketika pertemuan singkat di Star Vendors di Sabah awal bulan lalu. Malah dia turut diminta memulangkan semula barangan yang pernah diberikan oleh jutawan berkenaan.

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'MAYA DELAILA', NAMA ANAK KEDUA MEMEY SUHAIZA

Meskipun baru mengandung empat bulan, namun Memey Suhaiza sudah mempunyai nama untuk anak kedua yang masih di dalam perutnya iaitu 'Maya Delaila'. Difahamkan, nama tersebut terilham dari nama perniagaan pakaiannya.

Bagaimanapun, Memey atau nama sebenarnya Suhaiza Suhaimi tidak mengalami sebarang alahan sepanjang kehamilannya itu. Tambah Memey, cuma anak sulungnya Mohamed Darwisz Hakim yang mula menunjukkan pelbagai ragam.

"Awish terlebih manja. Memang lain macam jadinya. Awish nak perhatian lebih daripada saya. Mungkin juga sudah mula terbit perasaan cemburu. Gelagatnya memang mencuit hati saya dan suami. Lebih melucukan, dia nak dekat sangat dengan perut saya," ujar Memey dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


AKIBAT DADAH - ANAK PEREMPUAN PELAKON NOR ALBANIAH DIHUKUM PENJARA

Mengaku bersalah atas dua pertuduhan berkaitan dadah, anak kepada pelakon Noralbaniah iaitu Syarra Sudarman telah dikenakan hukuman penjara 13 bulan oleh Mahkamah Majistret Kuala Pilah, Negeri Sembilan.

Majistret Saiful Sayoti turut mengarahkan tertuduh menjalani tempoh pengawasan selama tiga tahun.

Bagi pertuduhan pertama, Syarra didapati memiliki dua paket plastik lutsinar mengandungi dadah jenis syabu seberat 1.72 gram di sebuah hotel di Kuala Pilah pada pukul 11.45 pagi, 12 Oktober tahun lalu.

Atas kesalahan tersebut dia dikenakan hukuman penjara lapan bulan bermula tarikh ditahan.

Sementara itu, pertuduhan kedua pula dia didakwa mengikut Seksyen 15 (1)(a) Akta Dadah Berbahaya 1952 kerana memberikan dadah jenis amphetamine dan methamphetamine kepada diri sendiri di Pejabat Bahagian Siasatan Jenayah Narkotik Ibu Pejabat Polis Daerah Kuala Pilah pada pukul 3 petang, tarikh sama.

Mahkamah kemudian menjatuhkan hukuman penjara selama lima bulan bagi kesalahan berkenaan bermula hari ini.

Untuk makluman, Syarra merupakan anak kepada Albaniah hasil perkongsian hidup dengan bekas pelumba kereta iaitu Allahyarham Sudarman Daud.

Pada 10 Jun 1996, Sudarman telah dilaporkan meninggal dunia akibat kemalangan jalan raya.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT PULANG DARI UMRAH - SASHA DOAKAN JEMAAH DISEKAT KERANA COVID-19 BERSABAR

Menerusi satu entri yang dimuatnaik di laman Instagram, penyanyi dan pelakon Sasha Saidin mendoakan agar jemaah yang dihalang mengerjakan umrah ekoran Coronavirus (Covid-19) dipermudahkan urusan kelak. Kata Sasha, dia bagaimanapun bersyukur berpeluang mengerjakan umrah bersama suami, Sirhan Khan, pada Februari lalu.

"Bagi mereka yang tidak dapat menjalankan ibadah Umrah mereka kerana sekatan Covid-19, bertabahlah dan percayalah semuanya ada hikmahNya. Semoga kita senantiasa di bawah lindunganNya dan dilimpahi rahmat-Nya," kongsinya menerusi akaun Instagram.

Sasha dalam pada itu memaklumkan dia dan suami telah selamat pulang ke kediaman mereka di Dubai sebelum berita halangan umrah akibat Covid-19 tersebar. Ketika mengerjakan ibadah umrah pada awal Februari lalu, Sasha dan suami telah menyahaktifkan akaun Instagram dan menutup telefon mereka untuk memberikan tumpuan kepada ibadah.

"Sha sedar juga mungkin ada yang terlepas pandang inti penulisan perjalanan Umrah Sha pada awal bulan Februari yang lalu kerana ramai yang fikir yang Sha masih di tanah suci. Sebelum membuat Umrah kami telah mengambil keputusan untuk sementara menyahaktifkan telefon bimbit kami bagi menumpukan perhatian sebaik mungkin kepada aktiviti-aktiviti umrah kami dan hanya setelah pulang genap seminggu lalu telah kami mengaktifkan semula socmed kami.

Klik untuk gambar besar

"Saya dan Sirhan amat teruja dengan respon positif kalian yang sangat memberangsangkan dan walaupun telah dinyatakan dalam posting pertama itu ianya adalah posting throwback tapi ramai yang terus mendoakan kami mendapat Umrah yang marbur. Sesungguhnya Allah Maha Mengetahui segala-galanya yakni yang sudah, yang kini dan yang akan datang.

"Alhamdulillah dengan berkat doa anda, kami telah dapat menjalankan Umrah kami dengan cukup baik dari saat pergi dan pulang akhirnya. Ramai yang DM saya dan memberi doa peribadi mereka dengan harapan saya sampaikan doa mereka semasa kami ada di tanah suci akan tetapi seperti saya sebut di atas, di sini dilemma kami.

"Namun setelah Sha berdiskusi dengan suami, Inshallah Sha akan tetap bacakan doa-doa anda dengan harapan doa kalian akan dimakbulNya di mana jua kami berada," tambah Sasha lagi yang mendirikan rumah tangga buat kali ketiga pada 20 Januari lalu dengan Sirhan Khan dalam sebuah majlis tertutup di Melawati, Kuala Lumpur.

www.myartis.com / Sumber & foto: Astro Gempak & Instagram Sasha Saidin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUDAH FIKIR MASAK-MASAK, DIRESTUI ANAK-ANAK - NORA ARIFFIN BAKAL KAHWIN TAHUN INI

"Insya-Allah tahun ini (mendirikan rumah tangga), perkara yang baik tidak elok dilengahkan, namun yang penting mendapat restu anak-anak dan ahli keluarga. Situasi itu memberikan saya semangat dan Insya-Allah jika segala perancangan berjalan lancar, saya akan berkongsi mengenai hari bahagia itu tidak lama lagi.

"Anak-anak pun ada beritahu yang mereka akan memberi sokongan pada apa sahaja keputusan yang baik buat saya. Mereka, hanya mahu melihat saya gembira dan saya fikir sampai masanya (untuk berkahwin baharu)," demikian kata penyanyi Datuk Nora Ariffin, 48, yang mengakui bakal memulakan hidup baharu tahun ini.

Malah dia kini sudah bersedia untuk menamatkan kehidupan bersendirian selepas berfikir semasak-masaknya untuk memulakan hidup baharu dan paling penting, hubungan itu direstui anak-anaknya.

Meskipun tidak mahu berkongsi secara terperinci lelaki yang berjaya mencuri hatinya itu, Nora atau nama sebenarnya, Wan Norafizah Ariffin memaklumkan mereka adalah teman lama.

Klik untuk gambar besar

Berkongsi kisah individu yang bakal menjadi pasangan hidupnya itu, Nora berkata lelaki yang sudah melamar dirinya bukanlah tergolong dalam kalangan orang politik dan tidak juga dari kalangan orang berniaga atau usahawan terkenal. Sebaliknya, beliau berkata, individu berkenaan lebih kepada sebagai seorang pendidik.

"Kami sudah mengenali antara satu sama lain dan hasil perbincangan bersama dengan ahli keluarga persetujuan dicapai, Insya-Allah perkara itu akan dapat direalisasikan dalam waktu terdekat.

"Perbincangan dibuat ketika PKP (Perintah Kawalan Pergerakan), tahun ini dan ia dilihat berjalan lancar," ujar penyanyi yang popular dengan lagu 'Hanya Satu' itu.

Terdahulu, Nora yang berasal dari Kelantan berkahwin dengan Johan Nawawi yang juga komposer popular pada 1992 dan mereka dikurniakan empat orang anak iaitu dua lelaki dan dua perempuan.

Johan bagaimanapun meninggal dunia pada 24 Mac 2017 pada usia 52 tahun akibat serangan jantung. Pada 14 Disember 2019, Nora dan keluarga diuji lagi apabila anak keduanya, Alif meninggal dunia secara mengejut pada usia 20 tahun.

Nora sebelum ini pernah dikaitkan dengan dakwaan dirinya dikatakan sudah bernikah dengan Ahli Parlimen Ketereh yang juga Menteri Komunikasi dan Multimedia, Tan Sri Annuar Musa.

Namun perkara itu dinafikan kedua-dua pihak walaupun dikesan tular di media sosial mengenai sekeping salinan sijil pernikahan yang didakwa milik mereka.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FESYEN AJL32 DIKRITIK - WANY AKUI ATAS PERMINTAAN PIHAK PRODUKSI

Penampilan penyanyi Wany Hasrita dalam beberapa foto promosi pertandingan berprestij iaitu Anugerah Juara Lagu Ke-32 (AJL32) itu telah menerima kritikan peminat dan netizen yang meluahkan rasa kurang senang.

Bagaimanapun, penyanyi yang popular menerusi lagu 'Menahan Rindu' itu menjelaskan penampilannya dalam poster AJL32 yang dilihat berbeza daripada kebiasaan adalah atas permintaan pihak produksi.

Wany berkata, dia faham dengan konsep yang ingin diketengahkan dan atas dasar itu dia bersetuju mengubah gayanya selagi dirasakan tidak keterlaluan dan mendedahkan aurat.

"Ya, ramai yang tegur festen dan penampilan saya terutama pada poster AJL32, mereka kata penampilan saya sudah berubah... tidak macam dulu.

Klik untuk gambar besar

"Sebenarnya ia adalah permintaan produksi, saya ikutkan sahaja kerana bagi saya ia tidak keterlaluan dan masih menutup aurat. Lepas AJL32 selesai nanti saya akan kembali kepada Wany yang anda kenali," katanya.

Sementara itu, Wany berkata, dia enggan membaca komen negatif berhubung perkara itu kerana ia mampu menjatuhkan semangatnya menjelang acara besar itu tidak lama lagi.

"Saya malas nak baca komen negatif, jadi selalunya saya padam atau sekat sahaja mana-mana akaun yang komen negatif.

"Jangan risau saya hanya ikut permintaan mereka sahaja agar program itu berjalan lancar seperti yang ditetapkan," ujarnya.

Dalam pada itu, bercakap tentang persiapan AJL32, Wany yang bakal mempertaruhkan lagu 'Menahan Rindu' itu berkata, dia sedang menjalani kelas vokal bersama penyanyi Erni Zakri.

Katanya, dia juga akan memastikan kesihatan dan staminanya tidak terjejas untuk pertandingan itu.

Lagu yang bakal berentap pada malam akhir itu yang akan berlangsung pada 11 Februari depan ialah Akhirnya Cinta nyanyian Salma, Aku Cinta (Erni & Syamel), Aku Yang Sebenar (Hazama), Amboi (Altimet), Bayang (Khai Bahar) dan Jampi (Hael Husaini).

Selain itu, Lebih Sempurna (Syamel), Menahan Rindu (Wany Hasrita), Sejati (Azmi Caliph Buskers), Separuh Mati Ku Bercinta (Dayang Nurfaizah), Tergantung Sepi (Haqiem Rusli) dan Warkah Untukmu (Ara Johari).

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


LEPAS BERLAKON - HUN HAQEEM MAHU MENYANYI PULA, INGIN KOLABORASI BERSAMA KAKAK

Cukup selesa dalam bidang lakonan dan ketika ini nama semakin memuncak naik dengan bakat lakonan yang dipamerkan sering mendapat pujian peminat, terkini Hun Haqeem atau nama sebenarnya Haqeem Hermy, 24 mahu beralih ke bidang nyanyian pula.

Hun memaklumkan niat untuk mengeluarkan single yang sudah lama dirancang tetapi baru kali ini dia memandang hal itu ke arah lebih serius. Disudut lain, Hun turut memasang hasrat sekiranya diberikan peluang untuk melakukan kolaborasi bersama kakaknya yang juga merupakan pemain gitar kumpulan ExposeBand iaitu Nureen Qistina.

"Saya sentiasa ada niat dan rancang untuk keluarkan lagu, tapi saya masih ada perasaan segan. Jika boleh dikongsikan, ada beberapa komposer yang pernah melamar saya seperti Audi Mok dan saya jugada menulis lagu sendiri.

"Saya memang teringin untuk ada lagu sendiri. Insya-Allah akan datang jika ada rezeki dan dipermudahkan. Saya sudah ada demo lagu sebenarnya, namun saya tetap memerlukan pendapat orang yang lebih professional untuk membantu saya menjayakan projek ni.

Klik untuk gambar besar

"Sebelum ni mungkin ada yang pernah tonton beberapa cover kami berdua. Untuk merealisasikan impian itu pada saya nak kata mudah tak mudah, nak kata susah tak susah juga. Saya tidak kisah jika saya keluar lagu seorang atau duet sebabnya tujuan saya tetap sama iaitu untuk hiburkan pendengar dan peminat saya," ujarnya.

Ditemui ketika majlis sambutan setahun Sooka, Sooka Dah Besar Sekarang dan majlis pelancaran siri original Sooka "Hantu Raya Pergi Perang", Hun turut bersedia menerima baik buruk pendapat netizen selepas ini sekiranya lagu terbarunya dilancarkan kelak.

"Saya dikenali sebagai pelakon, untuk tampil sebagai penyanyi sebenarnya agak menakutkan saya. Dulu mula-mula jadi pelakon pun saya tidak menyangka akan jadi pelakon dan dikenali, maka jika saya ingin jadi penyaryi mungkin saya akan buat perkara yang sama, just follow the flow.

"Berkenaan keceman netizen saya sudah bersedia sebabnya saya buat apa yang saya minat, saya rasa mereka pun tidak akan anggap saya sebagai penyanyi hebat dan mereka mesti faham," jelasnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDDY AF4 CERITA COVID-19 DI UK: "KENA THUMPING HEADACHE... MILD BREATHING PROBLEM"

Bekas pelajar Akademi Fantasia musim keempat (AF4), Diddy Hirdy menerusi satu entri di laman Instagram telah mendedahkan situasi di bandar tempat tinggalnya di Cheshire, United Kingdom (UK) kini bertukar menjadi 'ghost town'. Namun, penyanyi yang popular dengan lagu 'Hilang' itu bersyukur kediamannya terletak berdekatan dengan kedai yang menjual barangan keperluan harian.

"Setakat ini kes COVID-19 di UK sebanyak 17089 positive case, kematian sebanyak 1019 case. Kami duduk je rumah ikut perintah UK government. Keluar pun seorang, kalau ada urusan penting atau nak beli makanan. Nasib baik lah kedai runcit yang ada jual barang basah kat seberang jalan je ni. Tapi bila keluar, dah macam ghost town dah kat area kawasan rumah ni. Sunyi sepi!" ceritanya.

Namun, kata Diddy, biarpun mengambil langkah-langkah pencegahan maksimun, adakalanya dia berdepan kesakitan kepala dan terbaharu kesukaran bernafas: "Setiap kali balik dari keluar rumah, mesti salah seorang kat rumah ni akan ada rasa nak demam walaupun Diddy balik terus melulu masuk bilik air dan mandi. Diddy dah kena thumping headache selama seminggu, 2 minggu lepas. Selepas hilang sakit tu, ada rasa very mild breathing problem sampai sekarang.

"Kalau ada bibit-bibit nak sakit, kami cepat-cepat makan ubat, mandi, makan strepsil, gargle air garam, minum air rebusan serai, halia bila rasa tu datang (apa sahaja cara yang ada untuk tak nak sakit, tapi tak la buat semua tu serentak)," tambahnya.

Klik untuk gambar besar

Cerita Diddy lagi, dek peningkatan kes COVID-19 yang mendadak di UK, pihak perubatan akan mengambil pendekatan untuk menghantar bantuan seandainya kes benar-benar serius sahaja: 'Kat sini kena call nombor untuk kes COVID-19 ni tapi kena ada full symptoms atau dah teruk baru la ambulance datang beri bantuan, belum tentu bawa terus ke hospital.

"Kita sendiri tak boleh pergi hospital, dan kemudahan untuk dapatkan test tiada melainkan dah sakit teruk (orang kat Malaysia patut bersyukur health care system kita masih lagi mampu berfungsi dengan baik setakat ini). Jadi, kami cuba menjaga kesihatan sebaik mungkin. Apa boleh buat, senyum je la macam mamat kat dalam gambar ni, walau hati gundah gulana mengenang nasib di sini," ujarnya.

Diddy berada di UK sejak 2014 bagi menyambung pengajiannya di peringkat Sarjana dalam bidang pengajian Industri Muzik di Universiti Liverpool. Sekitar 2017, Diddy sekali lagi menyambung pengajian pada peringkat doktor falsafah (PhD) dalam bidang muzik di University of Glasgow, Scotland.

www.myartis.com / Sumber & foto: Astro Gempak & Instagram Diddy AF4

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALLAH BUKAN SENGAJA MENEGUR DIA DENGAN KERAS" - IBU HANEESYA

"Saya sebagai ibu Haneesya memohon ampun dan maaf kerana anak saya membuatkan semua orang kecewa. Tapi itu bukan salah dia, itu salah saya sebagai ibu yang tak pandai mendidik anak.

"Saya terlalu menekan agar dia tidak ulangi kesilapan yang pernah saya lalui dalam hidup saya. Haneesya telah lakukan kesilapan yang sukar diterima oleh semua orang," tulis Norhasnida Hassan, ibu kepada modal dan pelakon, Haneesya Hanee di laman Facebooknya.

Mengakui kesilapan anaknya, Norhasnida memohon maaf diatas perbuatan anaknya, Haneesya yang mencetuskan kemarahan dan kekecewaan orang ramai berhubung penularan video mabuk di kelab malam.

Menerusi paparan Facebook miliknya yang menggunakan nama Nor Sakuraneeda, Norhasnida menganggap keterlanjuran anaknya merupakan kegagalannya mendidik anak.

Klik untuk gambar besar

Jelasnya mungkin kerana keinginannya menginginkan kesempurnaan hingga menjadikan Haneesya sebegitu. Dia turut mengakui Haneesya melakukan kesilapan sukar diterima oleh semua orang.

"Tetapi percayalah, kesilapan dilakukan itu adalah kerana dia terlalu tertekan dengan hidup menjadi anak yang sempurna.

"Tolong maafkan dia dan jangan ungkit aib dia... beri masa untuk saya perbaiki kesilapan dalam mendidik anak. Dia anak yang baik tidak pernah abai tanggungjawab sebagai anak," katanya.

Dalam masa sama, Nor memohon agar masyarakat memberikan anaknya masa untuk memperbaiki kesilapannya. Tidak semua manusia sempurna, mungkin ini 'teguran' buat Haneesya agar menjadi insan lebih baik.

Kata Norhasnida lagi, anaknya sentiasa berada dibelakangnya saat dia jatuh dan bangkit bersama jika ditimpa masalah.

"Dia selalu pimpin tangan saya naik dan turun tangga, saya juga pimpin tangan dia masa dia belajar dalam industri seni ini, kini masa saya untuk saya pegang tangan disaat dia jatuh bila Allah beri teguran.

"Allah bukan sengaja menegur dia dengan keras tapi kerana Allah sayang dia dan saya. Saya tidak leka jadikan dia malaikat. Dan dia tidak leka jadi syaitan... berilah masa, ruang, peluang untuk kami berdua perbaiki kesilapan yang terjadi ini," luahnya.

Tidak menduga akan menerima ujian seberat ini, namun dia tetap tabah dan menzahirkan jutaan terima kasih di atas sokongan dari ahli keluarga dan penyokong.

"Kepada mereka yang sanggup datang kerana risau, hanya Allah sahaja mampu memberi kebaikan. Terima kasih masih percaya dan memberi peluang untuk Haneesya untuk buktikan dia bukan 'fake'.

"Tapi dia insan baik hati hanya menjadi mangsa ibu yang inginkan kesempurnaan yang terbaik buat anaknya... Maafkan saya," tambahnya.

Terdahulu, Hanee menerusi sidang media ketika beliau menyerahkan kembali mahkota Dewi Remaja 2018/2019 berkata, beliau tidak akan mengulangi kesilapan yang sama dan meminta orang ramai memberikannya peluang kedua untuk berubah ke arah yang lebih baik.

www.myartis.com / Sumber & foto: mStar, Astro Awani, Sinar Harian, Facebook Nor Sakuraneeda & Instagram Majalah Remaja

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


M DAUD KILAU REDA UCAP SELAMAT TINGGAL RAJA GELEK JIKA KESIHATAN MAKIN MEROSOT

"Kalau nak menyanyi semula memang jauh lagi dalam keadaan kesihatan kurang baik. Nak tinggalkan pentas juga tidak sesekali, itu rezeki saya yang dilahirkan sebagai penghibur. Namun, terserah jika Allah tetapkan dan beri kesempatan masih boleh menyanyi, menyanyilah. Jika tidak, tak mengapa perjalanan saya setakat ini sahajalah.

"Saya juga reda," ujar Raja Gelek Malaysia, Datuk M Daud Kilau, 84, yang reda sekiranya perlu mengucapkan selamat tinggal dunia nyanyian selepas berdepan masalah kesihatan sejak enam tahun lalu.

Hari ini, M Daud Kilau telah menerima lawatan Timbalan Menteri Komunikasi dan Multimedia, Datuk Zahidi Zainul Abidin di kediamannya di Kampung Sungai Balai Baruh, Bagan Datuk, di sini.

Lawatan Ziarah Kasih di bawah pelaksanaan Task Force Industri Kreatif (Muzik) itu di bawah Kementerian Komunikasi dan Multimedia (K-KOMM) bersama beberapa jabatan dan agensi turut menyampaikan sumbangan kepada M Daud.

Sejak kesihatannya merosot, penyanyi lagu malar segar, 'Sirih Pinang' dan 'Cek Mek Molek' itu sedar, dia sudah berehat dalam tempoh yang panjang. Figura bertaraf legenda yang berdepan masalah kesihatan sejak enam tahun lalu itu meluahkan rasa kerinduannya terhadap pentas persembahan sepanjang tempoh berehat.

Difahamkan, M Daud Kilau yang menghidap kencing manis itu kini sudah tidak boleh berdiri lama dan kebas kaki serta tangan. Beliau juga berdepan masalah sakit pinggang, kurang daya ingatan dan pendengaran.

"Saya berehat lama sangat, tetapi tidak mengapalah saya bersyukur dengan rezeki 'hujan lebat' diberi Allah. Sebelum ini, saya simpan air dalam tembikar untuk digunakan pada hari kemarau (apabila sudah sakit dan tidak boleh berkerja)," katanya dalam penuh kiasan.

"Tahap kesihatan saya masih sama seperti dahulu dan bergantung dengan ubatan. Malah, saya masih perlu ke Klinik Kesihatan Bagan Datuk, Hospital Teluk Intan dan Hospital Selayang untuk melakukan pemeriksaan kesihatan secara berkala.

Klik untuk gambar besar

"Bagaimanapun, saya bersyukur dengan apa yang dikecapi sepanjang bergelar anak seni selama lebih 50 tahun, malah, mempunyai wang simpanan untuk meneruskan kelangsungan hidup," tuturnya yang dipetik sebagai berkata kepada Berita Harian.

Juara program Bintang Radio di Singapura pada 1968 itu bagaimanapun tidak mampu mengakui hakikat, jiwanya masih merindui bidang nyanyian dan 'trademark' memakai baju labuci untuk menghiburkan peminat.

"Jika dahulu hampir setiap malam saya memakai baju labuci untuk mengadakan persembahan. Inilah baju cari makan, tetapi sekarang tidak lagi. Nak menyanyi juga suara sudah tidak seperti dahulu.

"Hari ini, saya memakai semula baju yang sudah lama ditinggalkan, rasa gembira sangat. Saya harap peminat dapat lepaskan rindu pada saya," tuturnya yang  menerima bantuan bulanan daripada Jabatan Kebajikan Masyarakat (JKM) dan Persatuan Karyawan Malaysia.

Tambah M Daud Kilau, dia juga sudah lama tidak menerima bayaran royalti daripada pihak yang bertanggungjawab: "Saya ada peroleh royalti lagu dahulu. Tetapi, sekarang nak kata setahun sekali pun tiada. Kalau ada dapatlah buat belanja.

"Sebelum ini, saya pernah dapat RM300 hingga RM400, tetapi itu sudah lama, saya pun lupa. Saya tak ambil tindakan, anggap bukan rezeki. Apapun, saya tetap bersyukur masih ada yang ingat pada saya termasuk nak hulurkan sumbangan," jelasnya.

Sementara itu, Zahidi berkata, selain menziarahi M Daud untuk bertanya khabar, K-KOMM bersama beberapa jabatan dan agensi menyampaikan sumbangan kepada penyanyi veteran itu: "Kami perlu dengar pandangannya dalam menjaga kebajikan artis veteran," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MOGA IKATAN INI AKAN MENUJU KE PENGAKHIRAN YANG BAIK" - NATASHA HUDSON PILIH TIDAK BERADA DALAM KEHIDUPAN SILAM

"Dia kenalan lama saya. Kami pun tak nak bercinta lama. Keluarga sudah saling mengenali. Kami putuskan untuk mempercepatkan perkara baik ini. Satu perkara biarpun saya pernah melalui fasa hidup berumah tangga sebelum ini, dia sangat memahami. Saya pun memilih untuk tidak berada dalam kehidupan silam.

"Moga ikatan ini akan menuju ke satu pengakhiran yang baik. Insya-Allah," ujar pelakon dan usahawan Natasha Hudson yang telah selamat berkahwin dengan kenalan lamanya, Muhammad Harits Jasmin atau lebih dikenali dengan nama Jay Jasmin pada Ahad lalu di Masjid Al Umm, Bandar Baru Bangi, Selangor.

Pada majlis nikah serba ringkas mematuhi prosedur operasi standard (SOP) dengan dihadiri 10 orang keluarga terdekat, pelakon filem 'Chermin' itu menerima mas kahwin RM300 selain bertukar dulang hantaran. Natasha juga mendedahkan dia tidak meminta wang hantaran.

Klik untuk gambar besar

Tambah Natasha, dia dan suami berkongsi minat yang sama dalam aktiviti sukan lasak: "Hujung tahun lalu, saya ke Pulau Langkawi kerana menguruskan urusan pembukaan pusat memanah. Suami pula mengendalikan perniagaan luncur ombak di sana. Akhirnya kami jadi rakan perniagaan dalam usaha menjadikan pulau pelancongan di Kedah itu sebagai tarikan.

"Kini, kami jadi teman sehidup semati pula. Insya-Allah selepas ini, sekitar minggu depan kami akan pulang ke sana. Saya juga akan terus menetap di sana. Cuma anak saya tak ikut kerana bersekolah di ibu kota," katanya yang masih berulang-alik ke KL.

Mengenai perancangan berbulan madu, kakak kepada Tania Hudson ini menjelaskan dia dan suami belum punyai sebarang perancangan. Dalam pada itu, Natasha turut merancang untuk mengadakan majlis resepsi di Sungai Petani, Kedah, selepas Syawal nanti.

"Lagipun nak masuk bulan puasa tak lama lagi. Tengoklah nanti mungkin lepas raya. Saya pun nak kena pastikan urusan perniagaan menerusi pusat memanah di Langkawi terus berkembang," tuturnya.

Mengenai cahaya mata, baik suami mahupun Natasha, mereka hanya berserah. Natasha sebelum ini pernah berkahwin dan dikurniakan tiga cahaya mata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF AZIZ DAH BERUBAH, INSAF - KINI KERJA DI PUSAT KOMUNITI ISLAM

"Saya akui kesilapan dan terlalu ikut perasan marah. Saya tahu ramai yang mempertikaikan kenapa kongsi segala masalah dalam laman sosial, kemudiannya seperti menjilat semula.

"Saya juga hanya manusia biasa dan berdarah muda. Saya panas hati dan kongsi amarah terpendam. Bagaimanapun, apa yang berlaku mematangkan diri. Saya banyak belajar daripada kesilapan yang dilakukan.

"Kini, saya akan berfikir panjang sebelum berkongsi soal peribadi di laman sosial. Cuma, apabila rujuk dan hamil semula saya perlu berkongsi kerana bimbang mengundang fitnah," ujar Bella Astilla mengenai isu rujuknya dengan Aliff Aziz ketika dalam tempoh edah tanpa diketahui oleh ramai pihak.

Tambahnya, dia memberi peluang pada Aliff kerana dia juga manusia biasa dan Aliff kini bekerja di sebuah pusat komuniti Islam di Singapura.

"Saya mahu memberikan masa kepada suami, sebelum mengeluarkan kenyataan secara terbuka. Dengan apa yang dilaluinya sebelum ini, Aliff memerlukan masa untuk menyelesaikannya.

"Kini, Aliff sudah lebih tiga bulan bekerja di sebuah pusat komuniti Islam, Jamiyah di Singapura. Sebagai isteri, saya gembira dia mahu berubah menjadi lebih baik. Aliff terbabit dengan kerja amal mengagihkan bahan mentah kepada mereka yang memerlukan," jelasnya dipetik sebagai berkata.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - LIYANA JASMAY, SUAMI DAN ANAK BERCUTI DI LONDON

"Morning London! So excited to be here again. At the same hotel when we were honeymooning! And now we have Sofia with us! Syukur alhamdulillah..." begitulah kata Liyana Jasmay ketika bercuti dengan suami dan anaknya di London.

Selain tempat menarik, Liyana sempat juga membelah-belah di Liberty shoes boutique London, yang menjual pelbagai kasut berjenama.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"AINUL SEOLAH-OLAH TAHU DIA AKAN PERGI..... TUNGGU WALID & IBU..." - ALI PUTEH

Kehilangan anak kedua, Sharifah Nur Ainul Mardiah yang berusia tiga bulan, kelmarin akibat masalah injap jantung terbalik dan jantung berlubang di Hospital Serdang, pelawak Ali Puteh atau nama sebenarnya, Syed Ali Mubarak Syed Mohd Ridzuan, 30, memberitahu, dia reda dengan pemergian puterinya itu dan berkata tiada ibu bapa yang ingin kehilangan anak, namun dia reda Ainul pergi daripada melihat anak kecilnya itu terus menanggung derita.

Ainul menjalani pembedahan membetulkan injap dan menutup tiga lubang pada jantungnya pada 10 November lalu di Hospital Serdang. Sejak itu, arwah terpaksa bergantung sepenuhnya kepada alat bantuan pernafasan. Selepas 16 hari, doktor yang merawatnya membuat keputusan mencabut mesin itu jam 10 pagi, semalam. Ainul menghembuskan nafas terakhir, jam 11.30 pagi.

"Ketika tiba di hospital jam 9 pagi, semalam, Ainul seolah-olah tahu dia akan pergi. Dia sempat memandang kami dan mengangkat tangan beberapa kali seperti mahu beritahu akan meninggalkan kami. Selepas lebih sejam bertarung nyawa, Ainul pergi buat selama-lamanya. Kami hanya mampu menangis apabila doktor memaklumkan, Ainul sudah tiada.

"Ketika jenazah dikafankan, saya beri peluang kepada anak sulung mencium adiknya. Saya beritahu, Ainul sedang tidur dan akan pergi ke syurga. Saya dan isteri reda kerana sejak minggu lalu, doktor meminta kami bersedia dengan sebarang kemungkinan, memandangkan keadaan kesihatan Ainul tidak menentu," katanya.

Klik untuk gambar besar

Biarpun berat menerima berita itu, Ali dan isterinya, Melati Puteri Abdullah, bersyukur sempat menjaga Ainul selama tiga bulan 'dipinjamkan' kepada mereka. Malah, Ali percaya itu adalah ketentuan Allah buat diri dan keluarga: "Saya rindu Adik (Ainul). Semoga Adik sentiasa datang dalam mimpi saya. Adik mesti sedang berlari-lari dan bermain-main di taman syurga Allah. Tunggu walid dan ibu di sana ya sayang. Perancangan Allah itu sangat hebat".

Terdahulu, Ainul dilaporkan dalam keadaan kritikal apabila bergantung sepenuhnya dengan mesin bantuan pernafasan. Menurut Ali, keadaan itu selepas Ainul menjalani pembedahan berikutan ada masalah injap jantung terbalik.

Ainul yang dilahirkan pada 6 Ogos lalu disahkan menghidap jaundis dan dipindahkan ke Hospital Ampang selepas lima hari dilahirkan. Ainul selamat dikebumikan di Tanah Perkuburan Sungai Pusu, Gombak, selepas Asar. Selain Ainul, Ali turut mempunyai seorang lagi anak perempuan berusia dua tahun, Sharifah Nur Aaira Qaireen.

www.myartis.com / Sumber & foto: Berita Harian & Harian Metro & Instagram Ali Puteh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"YANG KUTUK TU, ADA TAK JAM ROLEX?" - GURAU DATUK ALIFF

Pengasas produk D'Herbs, Datuk Aliff Syukri Kamarzaman sebelum ini pernah makan bersila di lapangan terbang sehingga ada yang mengkritik tindakan beliau.

Terkini, jutawan kosmetik tersebut sekali lagi berkongsi video perkara yang lebih kurang sama ketika dia bercuti di Switzerland baru-baru ini.

Melihat pada video tersebut, terliur jugalah tengok bekal yang dibawa Datuk Aliff sekeluarga di Switzerland. Katanya, hidangan yang ada di depan mereka adalah air tangan dia dan juga isteri.

Lebih menarik, nampak gayanya Aliff macam main terjah saja makan di kawasan yang sedikit lapang, asal boleh duduk dan letak lauk pauk.

Bagaimanapun Aliff sempat bergurau mengenai haters yang sentiasa ingin mencari kesalahan dan mengutuknya.

Sempat menunjukkan jam jenama Rolex yang baru dibeli serta cincin berlian 4 karat, Aliff sempat bergurau mengenai orang yang mengutuknya.

Klik untuk gambar besar

"Takpelah, korang nak kutuk aku, kutuklah aku nak makan kat mana pun. Yang penting aku pakai cincin berlian 4 karat, aku pakai jam Rolex, baru beli ni. Kutuk kutuk, takpe. Kutuk lagi selagi mampu”

"Korang yang kutuk kutuk tu ada tak jam Rolex-nya? Takde, kan? Jahatlah, gurau je," kata Datuk Aliff dengan nada bergurau.

Seperti biasa, bersepah jugalah komen yang mengutuk perbuatan Aliff namun dilihat lebih ramai berpihak kepadanya.

Ada pihak yang boleh menerima gurauan tersebut namun ada juga yang mempertikaikan kata-kata Aliff. Apa pun, semoga keluarga Aliff sihat belaka sepanjang percutian mereka.

www.myartis.com / Sumber: Rotikaya & Aliff Syukri IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


25 FOTO - AQIQAH ANAK & RUMAH TERBUKA SHIMA ANUAR, SUAMI

Baru-baru ini, pelakon Shima Anuar dan suaminya, Mohd Solih Toha telah mengadakan dua majlis serentak iaitu aqiqah untuk anak mereka, Marian Sophia Mohd Solih serta rumah terbuka.

Sekitar majlis tersebut telah dikongsi oleh Shima menerusi laman Instagram miliknya dan rata-rata peminat memuji majlis yang diadakan.

Memilih persalinan polos putih, ramai juga yang memberi pujian terhadap keluarga berkenaan, khasnya Shima dan puteri sulungnya.

Terdahulu, Shima Anuar selamat mendirikan rumah tangga dengan lelaki berusia 41 tahun itu pada 8 April 2017. Menerusi perkahwinan terdahulu, Mohd Solih sudah pun mempunyai dua cahaya mata.

Klik untuk gambar besar

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


'SATU PELUANG' DAPAT SAMBUTAN - ANDI BERNADEE TERUJA

"Jujurnya, saya tidak menyangka single baharu ini menerima sokongan amat positif. Berbanding beberapa lagu saya terdahulu, 'Satu Peluang' yang baru saja dilancarkan pantas diterima oleh peminat.

"Ia juga boleh dikatakan karya yang kena dengan jiwa saya dan Alif mampu memenuhi keinginan saya sebagai penyanyi.

"Ketika ini, saya banyak menerima banyak video peminat yang menyanyikan semula single terbabit, malah sebahagiannya membuat rakaman aksi mereka menari mengikut lagu itu.

"Mereka juga nampaknya menggemari ayat dalam bahasa Sepanyol, 'dame solo una' (yang bermaksud berikan aku satu) yang dimuatkan dalam lagu itu," kata penyanyi Andi Bernadee yang kini mampu menarik nafas lega apabila single terbarunya, 'Satu Peluang', mendapat sambutan baik daripada peminat.

Artis berasal dari Kota Kinabalu, Sabah, itu berkata, lagu rancak ciptaan bekas anggota Sleeq, Alif, memberikan impak berbeza terhadap kerjaya seninya. Lagu 'Satu Peluang' turut dipilih sebagai runut bunyi drama bersiri 'Cik Reen Encik Ngok Ngek'.

Klik untuk gambar besar

Ujar Andi, pada peringkat awal kemunculannya, dia dapat berasakan dirinya tidak mendapat perhatian penggemar dunia seni.

"Justeru, saya sangat gembira dan teruja dengan sambutan diberikan terhadap lagu ini. Saya amat bersyukur dengan rezeki diperoleh saat ini.

"Biarpun masih ada yang ragu-ragu dengan kemampuan saya, namun saya yakin mampu melangkah lebih jauh dalam bidang muzik," tuturnya.

Sebelum ini, Andi atau nama sebenarnya Andi Azrul Andi Mapangile, dilihat bergelut untuk menempatkan diri dalam industri hiburan tanah air.

Pada Mac tahun lalu, Andi muncul dengan single sulung, 'Tiada Lagi Maaf', namun ia kurang membuahkan hasil.

Begitupun, namanya mula diperkatakan apabila menyanyikan lagu, 'Tak Tun Tuang', dendangan asal Upiak Isil secara parodi. Videonya menjadi tular dan peminat mula memberikan perhatian kepada anak muda ini.

Selepas itu, Andi merakamkan pula semula lagu artis rap Indonesia, Roy Ricardo, 'Semalam Sahur Di Mana' pada Mei tahun ini. Lagu itu juga dikatakan belum mampu melonjakkan namanya di arena seni.

Baru-baru ini pula, dia menyertai program realiti, Big Stage. Namun, perjuangannya dalam rancangan terbabit terhenti pada minggu ketiga.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA SOAL RUJUK - BELLA HANYA BERI SEMANGAT KEPADA ALIFF AZIZ

"Tidak timbul soal nak rujuk atau sebaliknya apabila kami masih berhubung. Ia juga bukan seperti memberikan harapan kepada Aliff. Begitupun, warganet mempunyai pendapat dan pandangan mereka sendiri berkaitan hal ini. Saya pula tidak kisah apa yang mereka hendak fikirkan. Dengan segala pengalaman ditempuhinya, Aliff kurang yakin untuk tampil secara langsung di IG.

"Jadi, saya mengajaknya untuk turut serta apabila berbuat begitu. Terpulang apa orang di luar sana hendak fikirkan. Jika ada yang tidak suka kami berbuat demikian, mereka boleh sahaja tinggalkan IG Live itu dengan serta merta. Dengan mengadakan IG Live bersama, saya nampak dia lebih yakin. Saya sendiri ingin memberikan semangat kepadanya.

"Apa sahaja yang berlaku, Aliff tetap bapa kepada anak kami (Ayden Adrean). Kami akan tetap buat IG Live bersama, selepas ini," ujar pelakon Bella Astillah, 25, yang tidak melihat tindakannya yang masih menjalinkan hubungan baik dengan bekas suaminya, penyanyi dan pelakon Aliff Aziz, sebagai isu besar.

Klik untuk gambar besar

Tegasnya juga, komunikasinya secara langsung bersama Aliff menerusi Instagram (IG) Live bukan bermakna mereka akan kembali bersama sebagai pasangan yang berkahwin. Bella yang semakin aktif dalam dunia lakonan dan nyanyian itu ditanya mengenai keadaan Aliff, 28, yang kini berada di Singapura, Bella mengakui kurang maklum berhubung hal itu.

"Apa yang saya tahu, dia kini berusaha mendekatkan diri dengan agama, termasuk mengikuti kelas mengaji. Perkara sebegitu pastinya akan mendorong Aliff untuk lebih dekat dengan kebaikan. Apabila kita berbuat baik, insya-Allah Tuhan akan memberikan kebaikan juga untuk kita. Apa yang pasti juga, anak tetap menjadi sumber kekuatannya. Selebihnya, saya kurang arif," katanya.

Untuk makluman, Bella dan Aliff mendirikan rumah tangga pada 9 September 2016 dan dikurniakan anak lelaki, Ayden Adrean, pada 8 Julai 2017. Selepas berdepan beberapa kontroversi, pasangan ini sah bercerai pada Mei lalu.

www.myartis.com / Sumber & foto: Berita Harian, Instagram Bella Astillah & Aliff Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FINAS TAK TAHU ELEMEN KEJUTAN - ASTRO AKAN BINCANG SEMUA PIHAK

"Saya sudah memeriksa dengan jawatankuasa FINAS dan FFM30 dan mendapati tiada sebarang perbincangan untuk membawa Fattah naik ke pentas sebagai elemen kejutan seperti yang didakwa. Malah, menerusi aturcara perjalanan acara, memang tiada langsung nama Fattah. Sebaliknya mereka yang terbabit hanya Fazura, Datuk Hans Isaac dan Maya Karin.

"Jika apa yang berlaku ini adalah perancangan pihak Astro, mereka harus bertanggungjawab dalam hal ini. Saya mohon mereka dapat memberikan jawapan secara bertulis kerana kami ada bukti mengatakan FINAS memang tidak tahu menahu mengenai elemen kejutan dinyatakan itu," demikian kata Ketua Pegawai Eksekutif Perbadanan Kemajuan Filem Nasional (FINAS), Ahmad Idham Ahmad Nadzri.

Ahmad Idham menafikan dakwaan pihaknya bersetuju menampilkan pelakon Fattah Amin bersama isterinya, aktres Nur Fazura di pentas ketika penyampaian trofi Anugerah Khas Juri, Festival Filem Malaysia ke-30 (FFM30), Sabtu lalu.

Mengakui terkejut dengan berita tersebar itu, Ahmad Idham memohon penjelasan daripada pihak Astro. Tambahnya, sebagai acara bertaraf nasional, badan penyiar terbabit sepatutnya lebih peka dan tidak melakukan sesuatu mengikut suka hati sehingga mencalarkan reputasi festival berkenaan.

"Stesen terbabit sepatutnya perlu menghormati FINAS kerana kami membayar kos produksi mereka. Setiap keputusan ataupun perubahan, perlu dimaklumkan kerana FFM adalah sebuah majlis berprestij.

"Rasa terkilan juga kerana perjalanan acara yang lancar dan menjadi sohor kini, namun reputasinya tercalar disebabkan kontroversi ini," ujarnya.

Dalam pada itu, Ahmad Idham turut mengharapkan persengketaan antara Hans dan Fazura tidak berlarutan hinggalah laporan lengkap daripada Astro diterima perbadanan terbabit.

Klik untuk gambar besar

"Ia tak sihat untuk industri dan saya rasa mereka mungkin menjadi mangsa permainan pihak tertentu yang mahukan publisiti murahan," tuturnya.

Terdahulu, kontroversi ini tercetus apabila Fazura mendakwa menjadi mangsa fitnah Hans Isaac. Penerbit dan pelakon itu didakwa menuduhnya bersikap tidak profesional dengan menetapkan syarat kepada penganjur supaya membenarkan suaminya menaiki pentas FFM30 untuk menemaninya menyampaikan anugerah.

Kata aktres terbabit, Hans membuat tuduhan melulu itu menerusi aplikasi WhatsApp yang dikirim kepadanya, pagi kelmarin. Sehubungan itu, Fazura meminta supaya Hans memohon maaf kepadanya kerana membuat tuduhan tanpa usul periksa.

Sementara itu, Astro dalam proses perbincangan dengan semua pihak termasuk Perbadanan Kemajuan Filem Nasional (Finas) berhubung kontroversi kemunculan Fattah Amin bersama Nur Fazura di atas pentas ketika penyampaian trofi Anugerah Khas Juri yang dikatakan elemen kejutan oleh Astro di Festival Filem Malaysia ke-30 (FFM30), baru-baru ini.

Ketua Bahagian Kandungan Astro, Namanzee Harris berkata, pihaknya sedia maklum mengenai kontroversi itu yang turut membabitkan pelakon dan penerbit, Datuk Hans Isaac dan Finas.

"Selaku stesen penyiar rasmi FFM30, perancangan rapi yang mengambil kira segala kebarangkalian sudah dilakukan demi memastikan kelangsungan program ini. Ini kerana pihak kami mahu bekerjasama dengan semua yang terbabit tanpa ada sebarang prejudis.

"Buat masa ini, kami masih lagi dalam peringkat perbincangan dengan semua yang terbabit termasuklah Finas untuk meneliti semula perkara ini. Kami juga akan mengadakan mesyuarat dengan pihak-pihak terbabit hari ini," katanya dalam satu kenyataan, hari ini.

www.myartis.com / Sumber: Berita Harian & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HARI BAPA - BERTUAHNYA ZAQUAN ADHA DAPAT HADIAH PORSCHE

"Terima kasih atas hadiah ini. Hadiah hari bapa," demikian ujar tonggak Kedah, Zaquan Adha Abdul Radzak apabila mendapat hadiah kereta Porsche yang bernilai setengah juta ringgit sempena hari bapa kelmarin.

Bagaimanapun, pemain terbabit tidak pula menerangkan secara terperinci berkaitan kenderaan terbabit atau dihadiahkan siapa.

Tahniah diucapkan!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ALIFF AZIZ TUNJUK 'KEMALUAN' DI TEMPAT AWAM

Hai tak habis-habis dengan sikap pelakon dan penyanyi dari Singapura ni. Jika hujung tahun lalu dia menjadi bualan apabila ditahan polis kerana mengganggu ketenteraman dalam keadaan mabuk, terkini dia dikatakan 'mempamerkan' kemaluannya pula.

Kisahnya menjadi hangat apabila tular satu rakaman video memperlihatkan pelakon itu sedang bertengkar dengan beberapa individu di luar sebuah restoran di Singapura. Turut kedengaran Aliff mengeluarkan kata-kata kesat dan kemudian membuka zip seluarnya untuk menunjukkan kemaluannya.

Tidak cukup dengan itu, video berdurasi 1 minit 30 saat itu turut memaparkan Aliff membaling kerusi ke arah individu berkenaan. Meskipun ada beberapa individu yang bertindak menenangkan Aliff... namun ia seolah tidak diendahkan.

Klik untuk gambar besar

Untuk rekod, pada 2019 Aliff didakwa di mahkamah atas satu pertuduhan iaitu berkelakuan tidak senonoh di tempat awam. Tuduhan itu merupakan tuduhan ketiga terhadap Aliff dimana sebelum ini, Aliff berdepan dengan dua tuduhan mencuri.

Kemudian pada 3 September 2019, Aliff dituduh mencuri wang milik seorang pelakon dan ahli politik Indonesia bernama Raja Yunika Perdhana Putri. Selain itu, dia juga didakwa mencuri sekotak rokok Marlboro serta pemetik api milik seorang lelaki di Starbucks Plaza Singapura. - Sumber: Official_Fidz

TONTON VIDEO: https://youtu.be/FGHpRb7GlZY

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASIH BERTANDING - JACLYN VICTOR LEGA ADA ALTERNATIF LAIN SELAIN DIBEDAH TANGANI MASALAH HIDUNG BENGOK

Penyanyi dan peserta Gegar Vaganza musim k-9 (GV9), Jaclyn Victor sebelum ini pernah mendedahkan dia mempunyai masalah hidung bengkok yang memberi kesan kepada suara dan nyanyiannya.

Memandangkan dirinya masih bertanding dalam program tersebut, Jaclyn diberi alternatif lain selain pembedahan, iaitu ubat penyembur hidung (nasal spray) bagi membantu menangani masalah hidung bengkok yang dialaminya.

Dalam pada itu, Jaclyn meluahkan rasa lega dan bersyukur tahap kesihatannya semakin bertambah baik, malah suara penyanyi lagu 'Gemilang' ini juga kini tidak lagi kedengaran seperti 'selsema' ketika membuat persembahan.

"Saya pun dapat rasakan vokal saya tidak kedengaran seperti kurang sihat seperti sebelum ini. Memang penyelesaiannya adalah pembedahan namun memakan masa untuk pulih memandangkan saya sedang bertanding.

Klik untuk gambar besar

"Oleh itu, doktor memberikan alternatif iaitu ubat penyembur yang mampu melegakan saluran hidung. Lebih selesa jika dibandingkan dengan sebelum ini yang kedengaran seperti selesema.

"Cuma apabila saya kurang rehat dan sebagainya, penyakit sinus itu seperti datang kembali. Jadi saya perlu 'alert' supaya kesihatan berada dalam keadaan baik," kata Jaclyn.

Sementara itu, ibu kepada dua cahaya mata itu turut mengakui sejak kebelakangan ini hidungnya menjadi terlalu sensitif terhadap persekitaran.

"Hidung saya memang terlalu bengkok tetapi selama ini tidak mempunyai masalah. Bila saya membuat pemeriksaan, doktor memberitahu hidung saya terlalu sensitif kepada persekitaran seperti asap rokok, vape, habuk dan tidak boleh sejuk," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IMPIAN NITA HAMZAH KE TANAH SUCI, ALYAH  TUNAIKAN: "IKUT KEMAMPUAN SAYA, BELUM MAMPU..."

"Umrah yang tak dirancang. Assalamualaikum post ini adalah istimewa buat seseorang yang selalu nak saya berjaya, nak saya senang dan yang paling penting nak bawa saya ke rumah Allah SWT. Bismillahirrahmanirrahim. Alhamdulillah syukur dengan izin Allah SWT saya telah dipanggil ke rumah Allah SWT.

"Kalau mengikutkan kemampuan saya, belum mampu untuk kesana," itulah tulis penyanyi Nita Hamzah yang merakamkan ucapan penghargaan buat rakan selebriti, Alyah yang merupakan individu bertanggungjawab merialisasikan impiannya untuk menunaikan umrah di Tanah Suci Mekah, baru-baru ini.

Menurut Nita, Alyah merupakan seorang sahabat yang sangat pemurah dan sentiasa menginginkan yang terbaik buat orang-orang di sekelilingnya. Katanya lagi, tanpa bantuan Alyah, tidak mungkin dia dapat menjejakkan kaki ke rumah Allah itu.

Klik untuk gambar besar

Luahan tersebut dikongsikan sendiri oleh penyanyi lagu, 'Hadirah Cinta' itu menerusi sebuah hantaran di Instagram. Dalam pada itu, Nita turut menambah, dia juga berasa amat bertuah kerana dikurniakan sahabat yang sanggup menerima baik dan buruknya selama ini.

Jelasnya lagi, dia juga merasakan jasa Alyah amat besar buat dirinya dan tak mungkin akan terbalas. Dikesempatan itu juga, Nita turut berharap agar persahabatan mereka ini akan berkekalan hingga akhir hayat.

"Tetapi disebabkan saya dikurniakan seorang sahabat yang Allah SWT hantar kepada saya, apa yang saya impikan tercapai jua walaupun saya bukanlah seorang sahabat yang sempurna tapi dia menerima saya seadanya saya.

"Sepanjang di Makkah di depan Kaabah nama you langsung tak ditinggalkan atau lupa. Dear Noor Hasliah Abu Hassan, hanya Allah SWT sahaja dapat membalas apa jua yang lakukan buat I. Tak terbalas dibuatnya.

"Hanya Allah SWT sahaja tahu betapa sayangnya i dekat you. Maafkan I sekiranya I tidak sempurna sepanjang persahabatan kita. Semoga Allah SWT sahaja membalas kebaikan sahabat ku ini," ujarnya lagi.

Melihat di ruangan komen, rata-rata netizen turut tumpang gembira selain turut kagum nilai persahabatan yang ditunjukkan oleh Nita dan Alyah. Difahamkan, Nita kini telah pun pulang ke tanah air dan sedang menjalani tempoh kuarantin wajib.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOORKHIRIAH: "AWARD TAK JANJIKAN..., BUAT BATU NISAN PUN TAK LAKU"

Pelakon vateran Jalil Hamid baru-baru ini telah meluahkan rasa kesal terhadap pihak produksi yang tidak menghargai bakat lama sepertinya dan hanya diberikan bayaran yang 'ciput' walaupun sudah menerima banyak anugerah.

Apa yang menjadi topik hangat ialah Jalil diberikan bayaran RM1,500 sahaja untuk membawakan watak utama untuk dua hari penggambaran.

Susulan keluhan tersebut, pelakon Noorkhiriah menerusi akaun Instagramnya ada memberikan pandangan beliau mengenai isu berkenaan. Katanya, anugerah yang diterima tidak menjanjikan bayaran yang tinggi untuk seseorang artis.

Klik untuk gambar besar

Zaman ini, hanya mereka yang muda dan mempunyai banyak kontroversi sahaja akan dipandang serta menerima banyak tawaran lakonan meskipun tidak berbakat.

Tidak dinafikan, asalkan banyak pengikut di media sosial, muka jambu, semuanya boleh. Jarang kita lihat pelakon yang benar-benar mempunyai kualiti menghiasi drama-drama mahupun filem tempatan. Apa pula pendapat anda?

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


COVID-19 - 12 AHLI KELUARGA RODY KRISTAL POSITIF, ANAK KEDUA DIMASUKKAN KE HOSPITAL

Jika sebelum ini, gitaris kumpulan Kristal iaitu Rody mengesahkan dirinya dan isteri positif Covid-19, terkini anak kedua pasangan ini, Barie Habibullah, 11 bulan pula turut positif.

Menurut Rody atau nama sebenarnya Mohd Rodi Baharudin, Barie pada mulanya dimasukkan ke hospital setelah mengalami demam panas dan muntah-muntah. Ujian calitan selepas itu menunjukkan anak kedua Rody juga positif.

"Disebabkan itu, Barie dipindahkan ke Hospital Sungai Buloh daripada Hospital Kajang. Malam tadi suhunya naik lagi, pernafasan juga nampak tak elok, jadi mereka (doktor dan jururawat) pasangkan nebulizer.

Klik untuk gambar besar

"Doktor bimbang juga keadaan semakin teruk tetapi Alhamdulillah jam 5 pagi tadi keadaannya semakin ok dan boleh tidur. Terima kasih doktor dan jururawat ambil tindakan cepat. Sedih lihat dia menangis," kongsi Rody menerusi Insta Story Instagram miliknya.

Tambah Rody, dia juga meminta orang ramai mendoakan agar anaknya cepat sembuh: "Doakan anak saya sembuh ya. Tolonglah duduk rumah, jangan keluar selagi tak ada benda penting ok. Ingat anak, ingat ibu bapa kita ok," ujarnya.

Sementara itu, Niena yang juga penjaga gol futsal skuad wanita kebangsaan itu memaklumkan ke semua 12 ahli keluarga Rody termasuk anak sulungya, Adithya Jabbar, 2 disahkan positif virus itu. Bagaimanapun tujuh daripada mereka tidak mengalami simptom yang teruk.

"Kesemua ahli keluarga kami 12 orang didapati positif termasuk Adith (Adithya). Tetapi kami bersyukur, tujuh daripada kami tidak mengalami simptom yang teruk. Mak dan ayah ok lagi setakat ini.

"Adik Rody, Sella perlu menjalani pembedahan untuk melahirkan anaknya. Doktor kata risiko sebab dia positif. Harap Sella kuat, dia mengandung 36 minggu dan doakan semuanya selamat," katanya.

Sebelum ini, Rody memaklumkan dia disahkan positif virus Covid-19 selepas menjalani ujian calitan (swab test) pada Sabtu. Rody menjadi kontak rapat adik iparnya yang terlebih dahulu disahkan positif setelah mengalami gejala demam panas selama tiga hari.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPIN IPIN MENANGI ANUGERAH GOLDEN WING KATEGORI ANIMASI TERBAIK DI CHINA

Tahniah kami ucapkan kepada siri animasi popular, Upin & Ipin, yang telah mengharumkan nama negara apabila memenangi Anugerah Golden Wing bagi kategori Animasi Terbaik di China, Khamis lalu. Pengiktirafan berkenaan diperoleh naskhah terbitan Les’ Copaque itu pada acara Animation Game Industry Annual Conference & Anime Beijing Awards atau singkatannya BAGIA.

Acara terbabit dianjurkan peneraju dan persatuan syarikat animasi serta permainan video yang beroperasi di sana. Ketua Pegawai Eksekutif Les' Copaque, Burhanuddin Md Radzi, berkata kemenangan berkenaan tentu sahaja membakar semangat mereka untuk terus menghasilkan karya bermutu dan mengangkat animasi negara ke peringkat lebih tinggi.

"Kami amat berbesar hati apabila pihak BAGIA memberi penghargaan kepada jenama Upin & Ipin. Lebih bermakna dan bertambah berharga apabila kejayaan itu umpama serampang dua mata buat syarikat kami dalam mempromosikan filem Upin & Ipin: Keris Siamang Tunggal, yang akan memasuki pasaran China, awal tahun depan," kata Burhanuddin yang ditemani isteri dan seorang kakitangannya yang turut diundang sebagai penceramah pada acara berkenaan.

Klik untuk gambar besar

Terdahulu, Kementerian Komunikasi dan Multimedia Malaysia (KKMM) dan Perbadanan Kemajuan Filem Nasional Malaysia (FINAS) turut mengucapkan tahniah kepada produksi terbabit atas kejayaan mereka. Menteri Komunikasi dan Multimedia Malaysia, Gobind Singh Deo, dalam kenyataannya menerusi Twitter rasmi turut mengucapkan tahniah atas pencapaian syarikat terbabit, sekali gus berharap usaha dan pencapaian itu dapat diteruskan pada masa akan datang.

Mac lalu, Les' Copaque menandatangani memorandum persefahaman (MoU) dengan Beijing Animation and Gaming Industry Association (BAGIA) bagi mewujudkan kerjasama berkaitan industri animasi dan permainan video. Kerjasama ini turut membuka peluang dan laluan untuk Upin & Ipin: Keris Siamang Tunggal menembusi pasaran negara itu.

Filem animasi itu, sebelum ini, terpilih mewakili negara untuk bersaing pada kemuncak Asian Academy Creative Awards 2019 (AAA) bagi kategori Filem Cereka Terbaik di Singapura, 5 Disember ini. Menerusi kategori itu, ia bersaing dengan 15 filem lain dari rantau Asia, termasuk Australia dan New Zealand, bagi merebut trofi emas. Terdahulu, filem berkenaan tersenarai antara 32 calon bagi kategori Filem Animasi Terbaik, Anugerah Academy Ke-92.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ALIFF SYUKRI MAHU LELONG KERETA MEWAH: "SAYA JARANG GUNA... HANYA RM135,000 NET"

"Kereta aku nak jual lelong lelong tag kawan korang yg suka sport car. Patut tak saya jual kereta ini Mercedes-Benz Sports baru pakai 10 kali? Milleagenya hanya 20,000-30,000km sahaja. Saya nak jual kereta ni sebab saya jarang guna.

"Jadi saya nak jual murah-murah ja, waktu beli tu memang mahal sangat," tulis usahawan kosmetik, Datuk Seri Aliff Syukri yang mendedahkan ingin menjual salah sebuah kereta mewahnya yang berjenama Mercedes-Benz SLK.

Menurut Aliff, kereta tersebut jarang digunakan. Oleh sebab itu dia membuat keputusan untuk tidak menyimpannya lagi. Aliff turut memuat naik sebuah rakaman video menunjukkan keadaan keretanya itu.

Klik untuk gambar besar

Tambah pelantun lagu 'Bobo Di Mana' ini, kereta mewah itu sangat dijaga rapi malah tidak pernah terlibat dalam kemalangan jalan raya.

"Kereta tak pernah kemalangan, malah saya simpan dalam rumah tertutup, enjin 1.8 turbo, minyak murah, roadtax murah. Sekarang nak jual lelongan ja, hanya RM135,000 net. Nombor plate saya akan ambik balik. Siapa cepat dia dapat," katanya lagi.

www.myartis.com / Sumber & foto: Astro Gempak & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KERANA KANSER - ELYANA SEDIH GUGURKAN KANDUNGAN

Penyanyi Elyana yang menghidap penyakit kanser Limfoma tahap empat itu mendedahkan dia terpaksa menggugurkan kandungannya yang baru berusia dua bulan pada 7 Mac lalu atas faktor kesihatan.

Elyana atau nama sebenarnya Erneelya Elyana Emrizal, 31, berkata, keputusan yang dibuat itu disebabkan dia perlu bergantung kepada pelbagai jenis ubat.

"Sebenarnya 10 hari lalu saya terpaksa menggugurkan kandungan yang sudah berusia dua bulan. Keputusan tersebut terpaksa dilakukan atas sebab keadaan kesihatan saya yang tidak mengizinkan.

"Tambahan pula sekarang saya perlu makan ubat yang banyak," jelas yang mengakui sangat bersedih dengan keputusan yang perlu dilakukan memandangkan dia teringin mempunyai anak yang ramai.

Klik untuk gambar besar

Penyanyi lagu 'Tak Tercapai Akalmu' ini mengakui bimbang jika bayi yang bakal dilahirkan tidak cukup sihat disebabkan kesan daripada ubat-ubatan berkenaan.

"Saya memang nak sangat anak sebab suka ada anak yang ramai. Sebelum ini pun saya pernah cuba dapatkan anak angkat tapi rezeki tak ada.

"Tiba-tiba dapat tahu hamil tapi terpaksa gugurkan. Saya sangat sedih sebab memang nak sangat anak. Sebelum ini pernah gugur tapi disebabkan hamil luar rahim.

"Kalau kanser saya ini masih peringkat awal mungkin saya boleh kuat tapi peringkat sekarang takut nanti bayi lahir tidak cukup sihat," tuturnya yang pernah keguguran disebabkan hamil luar rahim pada awal 2016.

Tambah Elyana, sebelum membuat keputusan untuk gugurkan kandungan, dia ada bertanya terlebih dahulu kepada ustaz mengenai perkara itu.

"Saya ada tanya pendapat ustaz juga mengenai perkara ini dan dia beritahu jika dah memudaratkan kesihatan, memang perlu lakukan proses gugurkan," kata Elyana yang disahkan menghidap kanser limfoma sejak tujuh tahun lalu.

Sebelum ini, Elyana mengejutkan peminatnya apabila mengumumkan dia menghidap kanser tahap empat ketika membuat ucapan selepas tersingkir daripada meneruskan pertandingan program Gegar Vaganza.

Semoga Elyana tabah menghadapi dugaan ini, tidak semua mampu tersenyum selepas pelbagai ujian diberikan. Mungkin tiada rezeki untuk menambah cahaya mata, tapi Tuhan kurniakan rezeki berbentuk lain.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAK DAPAT NYANYI DI SFMM35 - NABILA AKUI HATI HANCUR, DUA HARI MENANGIS

"Saya sedih tak dapat nyanyi lagu sendiri. Sebab saya tunggu dari lagu 'Pematah Hati' lagi, tapi tidak ada rezeki. Apabila lagu 'Peluang Kedua' dapat ke SFMM35, dapat tahu pula saya tak boleh nyanyi. Tentu saja saya sedih. Dua hari saya nangis. Memang 'broken heart'.

"Saya percaya semua ini ada hikmah. Mungkin tak nampak sekarang. Lagi pula proses ini panjang yang mana membabitkan latihan dan sebagainya. Kalau saya buat juga mungkin saya tak boleh beri komitmen dan akhirnya tidak dapat berikan apa yang sepatutnya. Kalau peminat saya dengar dan hasilnya tidak seperti diharapkan ia akan menghancurkan hati mereka pula.

"Biarlah hati saya hancur awal daripada banyak lagi benda datang kemudian," demikian kata penyanyi Nabila Razali yang mengakui dia menangis dua hari selepas mengumumkan tidak dapat menyanyikan lagu 'Peluang Kedua' pada peringkat separuh akhir Muzik Muzik 35 (SFMM35) akibat masalah kotak suara.

Nabila berkata, peluang muncul pada pertandingan itu sudah lama dinantikan sejak lagu Pematah Hati lagi, namun sekali lagi rezeki tidak berpihak pada dirinya.

Klik untuk gambar besar

Nabila juga menjelaskan keputusan dibuat bukan gimik sebaliknya ia benar-benar membabitkan masalah kesihatan: "Spekulasi yang timbul saya tidak tahu nak komen apa. Sebab ini bukan pertama kali kena. Sebelum ini pun saya sudah kena. Macam-macam sehingga orang tak tahu cerita pun mereka cakap saja.

"Jadi saya biarkan saja mereka berkata-kata. Sebab keadaan sekarang bukan main-main atau gimik. Ini memang membabitkan kesihatan saya. Kalau saya bagi kata-kata orang itu sebaliknya apa yang saya kena buat, mungkin perkara ini akan merosakkan kesihatan sendiri.

"Kalau betul orang cakap saya takut dan kena buat persembahan juga, bayangkan kalau saya buat juga dan itu malam terakhir boleh nyanyi, sedih untuk saya tapi ada orang lain yang seronok. Ini adalah punca pendapatan saya. Jadi saya fikir keadaan sekarang sebelum ia lebih teruk," ujarnya.

Ditanya mengenai penyanyi yang bakal menyanyikan 'Peluang Kedua' pada SFMM35 nanti, Nabila yang juga bergelar seorang pelakon itu tidak boleh berkongsi lanjut.

"Insya Allah, penyanyi gantian ini akan memberikan impak besar daripada apa yang saya boleh bagi. Siapa yang akan nyanyi, tak boleh kongsi lagi. Kalau diberi pilihan, saya tak boleh letak nama siapa-siapa. Cukup untuk saya tahu dia boleh beri rasa dan impak sama untuk SFMM 35 nanti," tuturnya.

Episod ketiga SFMM35 yang dijadual berlangsung pada Ahad lalu terpaksa ditunda ekoran penyanyi Alif Satar disahkan positif Covid-19 yang juga terbabit dalam pertandingan itu pada Jumaat lalu.

Difahamkan episod ketiga SFMM35 akan disambung selepas 14 hari iaitu tempoh kuarantin bagi semua kru, pengacara dan penyanyi terbabit tamat.

www.myartis.com / Sumber & foto: Harian Metro & Instagram Nabila Razali

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAJU RAYA DIKRITIK, JADI TROLL: "MEREKA MEMANG KREATIF" - NORA DANISH

"Kain tu tak seksi pun. Lagi pula kain renda itu tebal dan tidak jarang. Malah kain dalam (lining) pun sampai paras lutut.

"Lain kalau saya bertudung dan dipadankan dengan kain itu, sesuailah kalau tular.

"Saya anggap mereka tak ada kerja," kata pelakon Nora Danish, 35, yang mempertahankan tindakannya memakai pakaian itu meskipun dianggap seksi oleh peminat.

Dalam masa sama, Nora turut 'memuji' kreativiti pengguna laman sosial apabila menyamakan baju raya yang dipakainya dengan alas meja dan baju tidur.

Meskipun busana warna putih yang digayakannya bersama suami pada pagi raya lalu dikecam dan dikritik peminat, Nora berkata yang beliau sudah lali menjadi bahan kritikan peminat di laman sosial.

"Saya berasa mereka bosan. Lagi pula mana ada mengenai saya yang tak tular. Saya sudah biasa dengan semua itu. Mereka memang kreatif.

Pun begitu, ada segelintir peminat tetap memberi sokongan dan menyifatkan Nora sudah matang dalam setiap tindakan.

Klik untuk gambar besar

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


ISU VIDEO LIVE: SAYA MEMOHON MAAF PADA ALI & HIDAYAH - ALIFF SYUKRI

"Saya memohon maaf kepada Ali dan Hidayah. Saya pun bersedia untuk berjumpa dengan ibu Ali seperti yang diminta," demikian kata Datuk Seri Aliff Syukri yang akhirnya membuat permohonan maaf secara terbuka.

Ia berikutan kontroversi yang tercetus melibatkan keluarga balu Allahyarham Abam Bochey dan adik lelakinya, pelawak Ali Puteh disebabkan perkongsian video live di Facebook miliknya, baru-baru ini.

"Di dalam situasi ini, saya amat kecewa atas segala apa yang dilemparkan kepada saya, tapi, saya tak nak membesarkan lagi isu ini, saya nak berdamai.

"Kami pun sebenarnya tidak menyangka benda ini berlaku dan tidak ada niat nak melagakan mana-mana pihak," jelasnya dalam satu sidang akhbar yang diadakan di Kota Damansara semalam.

"Selepas menjadi kecoh, saya terus menghubungi Hidayah bertanyakan sama ada mahu dipadam atau tidak, tetapi dia sendiri yang kata tak perlu.

Klik untuk gambar besar

"Walaupun saya tahu 1001 cerita (apa yang diceritakan Hidayah mengenai keluarga) biarlah saya simpan sendiri. Apa yang ditayangkan itu hanya 10 peratus sahaja," tambah Aliff yang turut menunjukkan rakaman video perbualan dirinya bersama Hidayah yang memberikan kebenaran kepadanya.

Untuk info, baru-baru ini Aliff Syukri telah membuat live di Faceebook ketika membuat kunjungan ke rumah balu arwah Abam, Nor Hidayah hingga mencetuskan kekecohan apabila menyentuh isu sensitif melibatkan harta.

Ekoran video yang dikongsikannya itu, Ali kemudian naik berang sehingga melabelkan kakak iparnya sebagai 'binatang'.

Ali bagaimanapun telah memadam statusnya itu sebelum meminta maaf atas keterlanjurannya itu dalam satu sidang media.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMPIR 2 TAHUN MENDUDA - SAM BUNKFACE KINI SELAMAT KEMBALI BERGELAR SUAMI

"Salam Jumaat semua. Disini sam ingin kongsi yang sam sudah menikahi Puteri Eifa Ezrin binti Mohd Kushairi. Doakan yang baik2 untuk kami. Alhamdulillah," demikianlah tulis vokalis kumpulan Bunkface.

Perkongsian Sam itu telah mengejutkan peminat apabila memaklumkan dirinya selamat bernikah dengan gadis pilihan hatinya, Puteri Eifa Ezrin Mohd Kushairi, selepas hampir setahun bergelar duda selepas bercerai pada Januari tahun lalu.

Berita gembira itu dimaklumkan oleh Sam menerusi laman Instagram miliknya hari ini. Menerusi perkongsian itu, Sam turut memuat naik gambar bersama isteri memakai busana songket berwarna putih berlatarbelakang bunga-bunga yang berwarna-warni.

Klik untuk gambar besar

Rata-rata peminat dan netizen akui terkejut namun tidak melepaskan peluang untuk mengucapkan tahniah serta mendoakan agar rumah tangga mereka kekal bahagia hingga ke syurga.

Terdahulu, penyanyi berusia 32 tahun itu bercerai dengan Aida Azira Husin pada Januari tahun lalu selepas empat tahun mendirikan rumah tangga. Hasil perkahwinan mereka dikurniakan seorang anak lelaki, Maleeq kini berusia empat tahun.

www.myartis.com / Sumber & foto: Rotikaya & Instagram Sam Bunkface

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


36 FOTO - SEKITAR BIRTHDAY KE-3 LARA ALANA & RUMAH TERBUKA SCHAWAL

Semalam pasangan Awal Ashaari dan Scha Al-Yahya telah mengadakan majlis rumah terbuka serta sambutan hari lahir ke-3 buat anak mereka, Lara Alana.

Majlis yang diadakan secara sederhana itu dihadiri oleh ahli keluarga, teman rapat dan rakan-rakan artis.

Jom tengok!

Klik untuk gambar besar

www.myartis.com / Sumber & foto: Awal Ashaari IG & Lara Alana IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"PIHAK YANG KEJAR HARTA BUKANNYA ISTERI ARWAH SEBALIKNYA PLAINTIF-PLAINTIF" -  HAKIM

Semua sedia maklum balu kepada Allahyarham Abam Bocey, Nor Hidayah Mohd Ali telah menang kes saman fitnah yang difailkan terhadap adik iparnya, Ali Puteh, selepas dua tahun.

Memetik laporan Sinar Harian, Hakim Zulqarnain Hassan berkata pihak mahkamah berpuas hati bahawa pihak yang mengejar harta bukannya defendan sebaliknya plaintif-plaintif.

Plaintif tersebut terdiri daripada ibu Abam iaitu Allahyarham Sabariah Arshad, bapa Syed Mohd Ridzuan Syed Hassan, kakaknya Sharifah Nor Wahidah dan Ali Puteh.

Zulkarnain berkata lagi, ianya jelas pada hari kedua Abam meninggal dunia, ahli keluarga plaintif mengajak Nor Hidayah untuk berbincang mengenai harta arwah.

Klik untuk gambar besar

"Pihak yang mengejar harta bukannya isteri arwah (Abam Bocey) sebaliknya plaintif-plaintif. Malah telefon arwah diambil oleh Ali Puteh manakala beg duit arwah diambil (arwah) ibunya.

"Perbuatan itu seolah-olah tidak memahami kesedihan isteri arwah yang juga dalam dilema sedang memikirkan bagaimana untuk mengharungi masa depan dan membesarkan anak yang masih kecil," kata Hakim Zulqarnain Hassan.

Menurutnya lagi, pihak mahkamah berpuas hati mengenai keadaan ketika itu pasti menyedihkan bagi isteri Allahyarham yang berada dalam keadaan tertekan.

Katanya, ia jelas daripada kata-kata Nor Hidayah bahawa perasaannya sedih dan satu-satu perkara yang difikirkan ialah bagaimana mahu membesarkan anak.

Menyentuh hantaran yang dibuat Ali menerusi Instagram terhadap Nor Hidayah pada Februari 2020, Hakim Zulqarnain berkata, ia amat keras, melampau, menjatuhkan maruah dan mengaibkan.

"Kalau kata-kata seperti 'kamu bodoh' atau 'kamu jahat' boleh mengaibkan, apatah lagi menggunakan perkataan 'binatang'. Jika ditujukan kata-kata itu kepada pesakit yang uzur dan terlantar di hospital, dia akan cuba bangun lalu mempertahankan maruahnya,” ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::